
PRIFYSGOL METROPOLITAN CAERDYDD

Darpariaeth Gydweithredol

1 Cyflwyniad

1.1 Yn ei chyngor a’i chanllawiau ar ‘Bartneriaethau’ sy’n cyd-fynd â’r Cod Ansawdd, mae’r Asiantaeth Sicrhau Ansawdd (QAA) yn diffinio partneriaethau fel trefniant rhwng dau neu ragor o sefydliadau i ddarparu agweddau ar addysgu, dysgu, asesu a chymorth myfyrwyr. Mae’n cyfeirio at drefniadau cydweithredol sy’n cynnwys myfyrwyr a/neu ddyfarniadau sy’n cynnwys y rhai sy’n ymwneud â dilyniant gwarantedig a rhannu gwasanaethau.

O fewn y cwmpas eang hwn, mae’r Brifysgol yn diffinio ei gweithgarwch o ran darpariaeth gydweithredol fel un sy’n perthyn i un o’r modelau canlynol: Rhaglenni Breiniol, Rhaglenni Wedi’u Dilysu a Masnachfraint Allgymorth/ Cyfadran Deithiol. 

Mae gan y Brifysgol fodel ar gyfer Doethuriaethau dyfarniad dwbl a dyfarniad ar y Cyd sy’n cael eu cynnwys ar wahân yn adran 09.09 o’r Llawlyfr Academaidd hwn.

Gellir dod o hyd i ddiffiniadau o bob model yn adran 09.01 o’r Llawlyfr Academaidd hwn.

Mae’r Brifysgol hefyd yn gweithredu gweithdrefn ar gyfer cydweddu rhaglenni allanol, a gweithdrefn ar gyfer cymeradwyo cytundebau dilyniant gyda sefydliadau allanol sydd ar gael yn adrannau 10.01 a 10.02 o’r Llawlyfr Academaidd hwn.

1.2 Mae’r ddogfen hon yn amlinellu’r gweithdrefnau a weithredir gan y Brifysgol mewn perthynas â gweithgareddau cydweithredol yn y Deyrnas Unedig a’r tu allan iddi. Trwy’r gweithdrefnau, mae’r Brifysgol yn ceisio sicrhau bod rhaglenni a weithredir trwy ddulliau cydweithredol yn cynnig cyfleoedd dysgu o ansawdd cymharol i fyfyrwyr a dyfarniadau o safon gyfatebol i’r rhai a dderbynnir gan fyfyrwyr yn y Brifysgol.

1.3 Mae’r rheoliadau a’r gweithdrefnau hyn yn cymryd sylw o God Ansawdd y QAA a’r Cyngor a’r Canllawiau cysylltiedig ar ‘Bartneriaethau’–  www.qaa.ac.uk

2 Egwyddorion Sylfaenol

2.1 Mae’r egwyddorion canlynol yn sail i ddull y Brifysgol o ran darpariaeth gydweithredol (gweler Strategaeth y Brifysgol 2030 hefyd):

(i) ni fydd unrhyw drefniadau a wneir yn mynd yn groes i’r cyfreithiau, y cytundebau, y dealltwriaethau neu’r egwyddorion sydd mewn grym yng ngwlad neu ranbarth y cydweithrediad neu sy’n lleol i’r sefydliad cydweithredol neu sy’n gymwys mewn perthynas ag unrhyw drydydd parti sy’n ymwneud â’r cydweithrediad;

(ii) er bod y ddogfen hon yn cyfeirio, yn bennaf, at faterion ansawdd a safonau, rhagwelir y bydd unrhyw ffioedd a godir mewn perthynas â darpariaeth gydweithredol, ar y lleiaf, yn talu costau’r Brifysgol wrth iddi gyflawni ei dyletswyddau cysylltiedig. Bydd costau manwl yn cael eu hamcangyfrif ymlaen llaw a bydd materion ariannol yn ymwneud â darpariaeth gydweithredol yn destun adolygiad rheolaidd.

(iii) mae’r Brifysgol yn gyfrifol am safonau academaidd dyfarniadau. Bydd y safonau a gyflawnir gan fyfyrwyr sy’n cwblhau rhaglenni cydweithredol yn llwyddiannus yn cyfateb i’r safonau a gyflawnir gan fyfyrwyr sy’n llwyddiannus ar raglenni yn y Brifysgol;

(iv) bydd y Brifysgol yn sicrhau bod ansawdd y ddarpariaeth ar raglenni cydweithredol a’r trefniadau ar gyfer cynnal darpariaeth o’r fath ar y lleiaf ar isafswm lefelau trothwy derbyniol adeg y craffu cychwynnol (adeg cymeradwyo/dilysu masnachfraint); neu gyda gweithdrefnau gwella ansawdd addas trwy osod amodau.

3 Diffiniadau

3.1 Mae’r diffiniadau canlynol yn gymwys yn y ddogfen hon:

(i) ystyriaeth y Panel Sefydlog o gynigion breiniol – gweithdrefn sy’n adrodd i’r Pwyllgor Ansawdd a Safonau Academaidd a gymhwysir i raglenni breiniol sy’n arwain at gymeradwyaeth i gynnal y rhaglen yn y sefydliad cydweithredol;

(ii) ystyriaeth y Panel Sefydlog o gynigion dilysu - gweithdrefn sy’n adrodd i’r Pwyllgor Ansawdd a Safonau Academaidd a gymhwysir i raglenni a ddilyswyd sy’n arwain at gymeradwyaeth i gynnal y rhaglen yn y sefydliad cydweithredol;

(iii) sefydliad cydweithredol - sefydliad a gymeradwywyd gan y Brifysgol i gynnal rhaglen freiniol, rhaglen wedi’i dilysu neu raglen freiniol allgymorth;

(iv) coleg cyswllt - Mae Coleg Cyswllt yn gategori unigryw o bartner cydweithredol. Mae’r statws yn awgrymu partneriaeth agos a hirdymor ar draws amrywiaeth o ddarpariaethau, gyda chenhadaeth a gwerthoedd tebyg a hanes llwyddiannus mewn materion yn ymwneud ag ansawdd a safonau.

Byddai trefniant o’r fath yn ceisio cefnogi’r broses o wella:
· Cyfleoedd ar gyfer dilyniant gan fyfyrwyr y Coleg Cyswllt a’r Brifysgol;
· Cyfleoedd addysg a hyfforddiant i staff a myfyrwyr y Coleg Cyswllt a’r Brifysgol.

Gall buddion y Coleg Cyswllt gynnwys:
· Cydweithredu strategol wrth gynllunio a datblygu’r cwricwlwm;
· Cyfleoedd ar gyfer mentrau dysgu ac addysgu ar y cyd;
· Rhannu cyfleusterau, adnoddau ac arbenigedd a defnyddio’r teitl ‘Coleg Cyswllt’ mewn deunyddiau cyhoeddusrwydd;
· Cyfleoedd datblygu staff.

Gall buddion i’r Brifysgol gynnwys:
· Cyfleoedd ar gyfer datblygu wrth recriwtio a marchnata;
· Cyfleoedd i ehangu’r amrywiaeth o raglenni a addysgir a lleoliadau cyflwyno;
· Y cyfle i ehangu ymhellach fynediad i addysg uwch yn lleol, yn genedlaethol ac yn rhyngwladol;
· Yn unol â Chod Ansawdd y QAA, gellir dirprwyo cyfrifoldebau penodol i Goleg Cyswllt, fel yr ystyrir yn briodol, ar yr amod bod unrhyw geisiadau yn cael eu cymeradwyo gan Grŵp Gweithredol y Brifysgol (UEG) neu’r Pwyllgor Ansawdd a Safonau Academaidd (AQSC).

Adnewyddu Statws
· Bydd y teitl Coleg Cyswllt yn destun adnewyddu yn yr Adolygiad Cyfnodol o’r Bartneriaeth.

(v) corff dyfarnu - y corff sy’n gyfrifol am wneud dyfarniadau ar ôl i fyfyrwyr gwblhau’n llwyddiannus rhaglen freiniol, rhaglen wedi’i dilysu neu raglen freiniol allgymorth (e.e. Prifysgol Metropolitan Caerdydd, Pearsons).

(vi) cydweddu - rhaglen neu ran o raglen a gyflwynir mewn sefydliad partner sydd wedi’i gymeradwyo ar gyfer sefyllfa uwch ar gyfer myfyrwyr sy’n symud ymlaen i’r Brifysgol neu raglen Brifysgol a gyflwynir mewn sefydliad partner.

3.2 Mae termau eraill a ddefnyddir yn y ddogfen hon naill ai wedi’u diffinio ar y pwynt defnyddio neu maent i’w gweld mewn mannau eraill yn Llawlyfr Academaidd y Brifysgol.

4 Statws Myfyrwyr

4.1 Gellir ymrwymo i drefniadau cydweithredol ar gyfer rhaglenni breiniol, rhaglenni wedi’u dilysu a rhaglenni breiniol allgymorth sy’n cynnwys dyfarniadau Prifysgol Metropolitan Caerdydd neu Pearson o dan nawdd y Brifysgol. Mewn amgylchiadau o’r fath, mae myfyrwyr sydd wedi’u cofrestru yn fyfyrwyr Prifysgol Metropolitan Caerdydd yn ogystal ag yn fyfyrwyr y sefydliad cydweithredol a dyrennir iddynt rifau cofrestru myfyrwyr yr Ysgol (neu’r Ysgolion) y mae’r rhaglen yn gweithredu ynddi/ynddynt.

4.2 Bydd y Brifysgol a’r Ysgol gysylltiedig yn trin rhaglenni breiniol, rhaglenni wedi’u dilysu a rhaglenni breiniol allgymorth a’u myfyrwyr cysylltiedig yn yr un modd â rhaglenni a myfyrwyr mewnol i’r graddau y mae’n bosibl gwneud hynny.

5 Sicrhau Ansawdd

5.1 Y gweithdrefnau sicrhau ansawdd i’w dilyn ar gyfer darpariaeth gydweithredol yw gweithdrefnau’r Brifysgol, a rhaid ymgorffori datganiad i’r perwyl hwn yn y Memorandwm Cytundeb. Felly, dylid darllen y ddogfen Darpariaeth Gydweithredol hon ar y cyd â dogfennau eraill a luniwyd gan y Brifysgol ar ei gweithdrefnau sicrhau ansawdd. Mae’r rhain i’w gweld yng Nghyfrol 2, Adran 01 – Sicrhau Ansawdd (Polisi, Canllawiau a Thempledi): 01.1 Trosolwg a Pholisi Sicrhau Ansawdd a Safonau

5.2 Rhaid i’r rheoliadau ar gyfer rhaglenni cydweithredol ac ar gyfer asesu gydymffurfio â’r rhai a roddir yn Llawlyfr Academaidd y Brifysgol a/neu’r rhai sy’n gysylltiedig ag unrhyw gyfranogiad trydydd parti, fel y bo’n briodol. 

6 Trefniadau Gweinyddol ac Adrodd ar gyfer Darpariaeth Gydweithredol

6.1 Ar gyfer pob rhaglen freiniol, rhaglen wedi’i dilysu neu raglen freiniol allgymorth, bydd y manylion/dogfennau canlynol yn cael eu cynnal gan Dîm Ymgysylltu Byd-eang y Brifysgol:

· enw, cyfeiriad a natur y sefydliad cydweithredol;
· y dyddiad y dechreuodd y cydweithrediad yn ffurfiol a’r dyddiad y disgwylir iddo ddod i ben;
· copïau o’r Memorandwm Cytundeb;
· y personau cyswllt yn y sefydliad cydweithredol a’u rolau;
· manylion niferoedd y myfyrwyr y caniateir iddynt gael eu cofrestru, niferoedd sydd wedi’u cofrestru mewn gwirionedd a’r niferoedd sydd wedi derbyn dyfarniad o dan y trefniant.

6.2 Mae’r Brifysgol, trwy ei Thîm Ymgysylltu Byd-eang, yn gyfrifol am y canlynol hefyd:

· cyhoeddi’r Memoranda Cytundeb y cytunwyd arnynt yn unol â chyfarwyddyd gan yr aelod perthnasol o Grŵp Gweithredol y Brifysgol;

· sicrhau yr ymwelir â sefydliadau cydweithredol yn ôl yr angen at ddibenion cynghori neu ddibenion eraill.

· Gwasanaethu’r Pwyllgor Rhyngwladol.

6.3 Ar gyfer pob rhaglen freiniol, rhaglen wedi’i dilysu neu raglen freiniol allgymorth, bydd y manylion/dogfennau canlynol yn cael eu cynnal gan Gyfarwyddiaeth Gwella Ansawdd y Brifysgol (QED):

· enwau a manylion perthnasol eraill y cymedrolwr (cymedrolwyr)/tiwtor cyswllt a’r arholwr (arholwyr) allanol;

· copïau o adroddiadau’r Ymweliad Fetio Cychwynnol, Cymeradwyo/Dilysu’r Rhaglen Freiniol, Adolygiad, Addasiadau, Cynlluniau Gwella Rhaglen a dogfen ddiffiniol y rhaglen;

· y dyddiad y bydd y rhaglen i’w hadolygu nesaf;
· copïau o adroddiadau arholwyr allanol a gwybodaeth am eu penodiad, ac adroddiadau cymedrolwr/tiwtor cyswllt.

6.4 Mae’r Brifysgol, trwy ei Chyfarwyddiaeth Gwella Ansawdd, yn gyfrifol am y canlynol hefyd:

· gofyn i’r Deon/Dirprwy Ddeon/Deon Cyswllt Partneriaethau ddarparu cymedrolwr (cymedrolwyr)/tiwtor (tiwtoriaid) cyswllt ar gyfer y rhaglen cyn cymeradwyo/dilysu’r rhaglen freiniol ac ar ôl cymeradwyo/dilysu’r rhaglen freiniol (ac adolygiad dilynol) gan weithio gyda Dirprwy Ddeol/Deon Cyswllt yr ysgol er mwyn sicrhau bod y ddogfennaeth ofynnol yn cael ei darparu;

· gweinyddu taliadau ar gyfer gwasanaethau cymedroli;

· monitro bod ymweliadau cymedrolwyr/tiwtoriaid cyswllt yn digwydd fel y rhagnodir a bod adroddiadau cymedrolwyr/tiwtoriaid cyswllt yn cael eu llunio wedyn;

· cyflwyno adroddiadau cymedrolwyr/tiwtoriaid cyswllt ac adroddiadau arholwyr allanol i’r Pwyllgor Ansawdd a Safonau Academaidd fel y bo’n briodol a sicrhau bod y rhain ar gael i Bwyllgorau eraill yn ôl yr angen;

· sicrhau bod copïau o adroddiadau o’r fath ar gael i’r Ysgol gysylltiedig a’r sefydliad cydweithredol a monitro bod camau gweithredu, ar ôl cyflwyno adroddiadau o’r fath i’r Pwyllgor Ansawdd a Safonau Academaidd (a Phwyllgorau eraill yn ôl yr angen), fel sy’n ofynnol gan y Pwyllgor, yn cael rhoi ar waith;

· monitro a chymeradwyo addasiadau i’r cwricwlwm sy’n cael eu prosesu trwy’r broses Addasiadau.

· sicrhau bod dogfennaeth ar gyfer ystyriaeth y Panel Sefydlog yn cael ei derbyn o fewn yr amserlenni a bennir bod yr Ysgol gysylltiedig wedi pennu ei bod o safon briodol, ac adrodd materion o ddiffyg cydymffurfio i Gadeirydd Pwyllgor Ansawdd a Safonau Academaidd y Brifysgol;

· gweinyddu digwyddiadau cymeradwyo/dilysu, ail-ddilysu ac adolygu rhaglenni breiniol a chyflwyno adroddiadau cymeradwyo/dilysu, ail-ddilysu ac adolygu rhaglenni breiniol yn y Pwyllgor Ansawdd a Safonau Academaidd lle bo hynny’n briodol;

· gwasanaethu’r Pwyllgor Ansawdd a Safonau Academaidd.

7 Y Camau ar gyfer Cynnig Darpariaeth Gydweithredol

7.1 Gall cyswllt cychwynnol rhwng sefydliad cydweithredol posibl a’r Brifysgol godi trwy amrywiaeth o lwybrau ffurfiol ac anffurfiol ond caiff ei reoli trwy’r Tîm Ymgysylltu Byd-eang.

Pan fo’r cyswllt cychwynnol yn codi y tu allan i Ysgol, rhaid i’r Ysgol gysylltiedig o gyswllt o’r fath gael ei chynnwys yng nghamau cynharaf unrhyw drafodaeth. Bydd y Tîm Ymgysylltu Byd-eang yn hysbysu awdurdodau’r Brifysgol (Grŵp Gweithredol y Brifysgol, QED, y Gofrestrfa Academaidd, Deon yr Ysgol gysylltiedig, Dirprwy Is-Ganghellor Ymgysylltu Busnes, Byd-eang a Dinesig, fel y bo’n briodol, am drafodaethau perthnasol.

Noder lle rhoddir ystyriaeth i raglen gael ei chyflwyno ar y cyd a phan fo’r rhaglen honno’n cynnwys corff proffesiynol, statudol neu reoleiddiol neu wedi’i hachredu ganddo, yna bydd ymgynghoriad llawn â’r corff hwnnw neu’r gymdeithas honno yn digwydd drwy’r Ysgol gysylltiedig a fydd yn hysbysu’r Gyfarwyddiaeth Gwella Ansawdd.

7.2 Bydd y camau ffurfiol sy’n arwain at gymeradwyaeth gychwynnol y cynnig am raglen gydweithredol yn cael eu gweinyddu gan y Tîm Ymgysylltu Byd-eang: 

7.3 
(i) Camau 1-5 o’r Broses Diwydrwydd Dyladwy ar gyfer darpar Bartneriaid (Adran 09.08 o’r Llawlyfr Academaidd) i’w cwblhau i gynnwys ystyriaeth gan y Pwyllgor Rhyngwladol (ar gyfer cynigion Addysg Drawswladol (TNE)) a’r Pwyllgor Strategaeth Recriwtio a Derbyn (RASC) ar gyfer cynigion y DU) o achos busnes y cynnig, y cyd-destun geo-wleidyddol, yr aliniad strategol a gofynion gweinyddiaeth leol (cynigion TNE yn unig);

(ii) ymweliad fetio cychwynnol (Adran 9);

(iii) Cymeradwyaeth y Bwrdd Academaidd i fwrw ymlaen (ar gyngor gan y Pwyllgor Rhyngwladol neu RASC) (Adran 9); gallai hyn ofyn am ymweliad ymchwiliol pellach hefyd, os ystyrir ei fod yn angenrheidiol.

(iv) trafodaethau ynghylch Memoranda Cytundeb drafft (Adran 10);

7.4 Bydd y camau dilynol sy’n arwain at gymeradwyo/dilysu cynnig o raglen gydweithredol fel rhaglen freiniol yn cael eu gweinyddu gan y Gyfarwyddiaeth Gwella Ansawdd:

(i) Panel Sefydlog yn ystyried cynigion i gymeradwyo/dilysu rhaglen freiniol (Adran 12)

(ii) cymeradwyaeth y Pwyllgor Ansawdd a Safonau Academaidd (yn amodol ar unrhyw gamau penodol pellach yn cael eu bodloni) 


7.5 Ar ôl cymeradwyaeth derfynol fel yn 7.4 (ii), a chymryd bod unrhyw gamau gweithredu a bennir gan y Panel Sefydlog wedi’u cwblhau’n foddhaol, ac unrhyw ofynion rheoleiddio yn y wlad wedi’u bodloni, mae’r rhaglen wedyn yn gweithredu o fewn prosesau a gweithdrefnau sicrhau ansawdd y Brifysgol, ac yn ddarostyngedig iddynt.

7.6 Un o’r mecanweithiau ychwanegol ar gyfer sicrhau ansawdd sy’n gymwys i raglenni cydweithredol yw’r system cymedrolwr/tiwtor cyswllt.

8 Meini prawf sy’n ymwneud â Rhaglenni Cydweithredol Arfaethedig

8.1 Bydd y Brifysgol yn ymrwymo i drefniadau cydweithredol dim ond os yw’r rhaglenni a gynigir:

(i) mewn meysydd pwnc y mae gan y Brifysgol arbenigedd ynddynt;

(ii) yn cael eu cyflwyno a’u hasesu yn y Gymraeg neu yn Saesneg; ac os:
(iii) os yw’n hyderus o alluoedd y sefydliad cydweithredol i gyflwyno’r rhaglen a’i alluoedd ei hun i reoli’r cydweithrediad;

(iv) os yw’r ddogfennaeth a gyflwynir mewn perthynas â’r cydweithrediad arfaethedig o safon briodol. Mae canllawiau ar gael gan y Gyfarwyddiaeth Gwella Ansawdd a chefnogaeth gan y Tîm Ysgolion ac Ymgysylltu Byd-eang cysylltiedig.


9 Ymweliad Fetio Cychwynnol a Chymeradwyaeth gan Grŵp Gweithredol y Brifysgol

9.1 Ymweliad Fetio Cychwynnol

Pan dderbynnir cais i archwilio cyswllt cydweithredol newydd, dylai aelod/aelodau staff sydd â chymwysterau priodol gynnal Ymweliad Fetio Cychwynnol (i’w gytuno gan aelod o Grŵp Gweithredol y Brifysgol ar ôl derbyn gwybodaeth amlinellol am y cynnig). Ar gyfer sefydliadau y mae gan y Brifysgol drefniadau cydweithredol â nhw eisoes, efallai na fydd angen Ymweliad Fetio Cychwynnol ar ei ffurf lawn. Rhaid i hyn gael ei gymeradwyo’n ffurfiol gan aelod o Grŵp Gweithredol y Brifysgol. Mewn achosion o’r fath, mae gofyniad o hyd i gyflwyno gwybodaeth am y rhaglenni newydd arfaethedig (gweler isod) i’w hystyried gan y Pwyllgor Rhyngwladol neu RASC fel y bo’n briodol.

Dylid trafod pob cynnig ar gyfer cydweithrediadau newydd gyda’r Dirprwy Is-Ganghellor Ymgysylltu Busnes, Byd-eang a Dinesig.

Fel rhan o’r ymweliad cychwynnol rhagarweiniol, bydd aelod o staff y Brifysgol yn cwrdd â’r canlynol:

· aelodau o uwch reolwyr y sefydliad cydweithredol.

· aelodau o staff addysgu a staff gweinyddol priodol y sefydliad cydweithredol.

· y llyfrgellydd a phenaethiaid perthnasol y gwasanaethau gweinyddol gan gynnwys y rhai sy’n gyfrifol am ddyrannu a rheoli adnoddau dysgu, gwasanaethau Myfyrwyr a gwasanaethau’r Gofrestrfa.

· yn achos darpariaeth dramor, lle bynnag y bo’n bosibl, bydd y grŵp yn cyfarfod neu’n gohebu ag unrhyw swyddogion lleol perthnasol y British Council neu swyddogion addysg lleol priodol eraill.

Gall trafodaethau neu gytundebau ariannol cychwynnol ddigwydd gyda’r sefydliad cydweithredol posibl er mwyn llywio’r broses gostio fewnol. Dylid cynnal trafodaethau hefyd ynghylch natur memoranda cytundeb y Brifysgol.

Bydd yr holl gynigion yn cael eu hadolygu’n feirniadol gan y Pwyllgor Rhyngwladol neu’r RASC fel y bo’n briodol er mwyn sicrhau bod y datblygiad arfaethedig yn bodloni cenhadaeth/strategaeth y Brifysgol, ei fod yn gynaliadwy, y gellir ei gefnogi gan yr Ysgol(ion) perthnasol a bod gwiriadau diwydrwydd dyladwy priodol wedi’u cynnal mewn perthynas â’r partner arfaethedig.

Bydd y Pro forma Fetio Cychwynnol (Gweler Atodiad 1), a gefnogir lle bo angen gan ddeunydd ategol ychwanegol, yn cael ei baratoi i’w ystyried gan y Pwyllgor Rhyngwladol neu’r RASC, ynghyd â ffurflen matrics risg wedi’i llenwi a ffurflen IAP, er mwyn sicrhau bod gan y Pwyllgor Rhyngwladol/RASC ddigon o wybodaeth a fydd yn sail ar gyfer penderfynu a ddylid bwrw ymlaen â’r cynnig. Bydd y Pwyllgor Rhyngwladol/RASC yn asesu’r canlynol hefyd:

· a yw’r trefniant partneriaeth  yn gydnaws â chenhadaeth a strategaeth y Brifysgol;

· twf a ragwelir yn niferoedd myfyrwyr;

· strategaethau marchnata a recriwtio;

· gwasanaethau proffesiynol partneriaid yn erbyn meincnodau mewnol y wlad;

· materion sydd heb eu datrys yn ymwneud â phartneriaid AU blaenorol yn tynnu’n ôl o berthynas â’r sefydliad cydweithredol.

10 Memoranda Cydweithredu

10.1 Ar gyfer pob rhaglen gydweithredol bydd Cytundeb ar gyfer Cydweithredu Academaidd a Memorandwm Cytundeb (Memorandwm Prosiect). Rhaid i’r rhain gael eu llofnodi gan yr Is-Ganghellor neu ei enwebai, a Phennaeth y sefydliad cydweithredol. Bydd llofnodi’r Memoranda Cydweithredu yn dilyn cyn gynted â phosibl ar ôl i’r Pwyllgor Ansawdd a Safonau Academaidd gymeradwyo y caiff y rhaglen gydweithredol ddechrau. Mae gan y Memoranda ddyddiadau effeithiolrwydd, felly mae angen eu diweddaru a’u hail-lofnodi ar ôl hynny.

10.2 Mae’r Memorandwm Cydweithredu yn pennu dyraniad cyfrifoldebau rhwng y Brifysgol a’r sefydliad cydweithredol (a, lle bo hynny’n briodol, unrhyw drydydd parti) mewn perthynas â meysydd academaidd a meysydd cysylltiedig fel cyflwyno rhaglenni, adnoddau, sicrhau ansawdd, safonau, ac ati.

10.3 Bydd materion ariannol yn amrywio yn dibynnu ar a yw’r cydweithrediad yng Nghymru neu’r tu allan i Gymru, ac os yw yng Nghymru, p’un a yw’r cydweithrediad gyda sefydliad addysgol a ariennir neu fel arall.

10.4 Ar gyfer sefydliadau addysgol yng Nghymru a ariennir gan Medr (er enghraifft, colegau yn y sector addysg bellach), mae cyllid ar gyfer rhaglenni cydweithredol fel arfer yn cael ei dalu gan Medr i Brifysgol Metropolitan Caerdydd, ac mae cyfran y cytunwyd arni yn cael ei throsglwyddo i’r sefydliad cydweithredol i weithredu’r rhaglen.

10.5 Mewn achosion eraill, mae’r Memorandwm Cytundeb yn pennu’r taliadau ariannol, y dulliau ar gyfer anfonebu a thalu, ac amserlenni talu y cytunwyd arnynt rhwng y Brifysgol a’r sefydliad cydweithredol.

10.6 Mae’r Tîm Ymgysylltu Byd-eang yn cadw Templedi ar gyfer Memoranda Prosiect, a gellir gwneud newidiadau/ychwanegiadau/dileadau i’r rhain yn ôl yr angen er mwyn gweddu i amgylchiadau penodol y cydweithrediad.


11 	Cyfansoddiad a gofynion dogfennol y Panel Sefydlog 
 
11.1 	Bydd Panel Sefydlog ar gyfer Cymeradwyo Rhaglenni yn ystyried y gymeradwyaeth ar gyfer darpariaeth freiniol a darpariaeth wedi’i dilysu. Byddai hyn fel arfer yn digwydd yn y partner arfaethedig ar gyfer cynigion partner newydd.

11.2 	Rhaid i gadeiryddion paneli ar gyfer cynigion tramor gael eu tynnu o gofrestr o staff â phrofiad a chymwysterau priodol.

Er mwyn bod yn gymwys ar gyfer y gofrestr, rhaid i ddarpar gadeiryddion:

a) fod â phrofiad o gadeirio digwyddiadau (gartref a/neu dramor);

b) fod â phrofiad o archwiliadau a/neu adolygiadau allanol;

c) fod wedi mynychu sesiynau hyfforddi a diweddaru’r Brifysgol sy’n ymwneud â digwyddiadau tramor;

d) fod yn annibynnol ar yr Ysgol gysylltiedig.

11.3 	Rhaid i banelwyr ar gyfer cynigion tramor gael eu tynnu o gofrestr o staff sydd â phrofiad a chymwysterau priodol.

Er mwyn bod yn gymwys ar gyfer y gofrestr, rhaid i ddarpar banelwyr:

a) fod â phrofiad o gymryd rhan mewn paneli mewn digwyddiadau (gartref a/neu dramor);

b) fod wedi mynychu sesiynau hyfforddi a diweddaru’r Brifysgol sy’n ymwneud â digwyddiadau tramor;

c) fod yn annibynnol ar yr Ysgol gysylltiedig.


11.4. Bydd y Gyfarwyddiaeth Gwella Ansawdd (QED) yn hwyluso ac yn cofnodi penderfyniadau’r Panel Sefydlog.

11.5 Cyn cyflwyno i’r Panel Sefydlog, rhaid i raglen newydd arfaethedig: 

.1 Gael cymeradwyaeth y Pwyllgor Rhyngwladol/RASC ar gyfer Adroddiad yr Ymweliad Fetio Cychwynnol, yr achos busnes a’r achos strategol;

.2 Rhoi gwybod i QED am unrhyw wyriad arfaethedig oddi wrth reoliadau academaidd neu baramedrau cwricwlwm y Brifysgol yng nghyfnodau cynnar datblygiad academaidd i’w ystyried yn gynnar gan y Panel Sefydlog; 

.3  Fod wedi enwebu Cynghorydd Allanol, Cynghorydd sy’n Fyfyriwr a (lle bo’n berthnasol) Cynghorydd Diwydiant, cael cymeradwyaeth y QED ar eu cyfer a thrafod â nhw wrth ddatblygu’r cwricwlwm. 

D.S. Bydd rhaglen nad yw’n rhedeg o fewn tair blynedd i’w dilysu fel arfer yn cael ei chyfeirio’n ôl i’w hail-gymeradwyo gan y Pwyllgor Rhyngwladol ar gyfer rhaglenni TNE ac at RASC ar gyfer rhaglenni AB.

11.6 	Mae’r cam rhwng cymeradwyaeth y Pwyllgor Rhyngwladol/RASC a chyflwyno i’r Panel Sefydlog yn hollbwysig. Ar ôl i’r Pwyllgor Rhyngwladol/RASC gymeradwyo cynnig, bydd y QED yn cysylltu â’r cynigwyr i drafod anghenion cymorth y tîm cynnig. Ni chaniateir i gynigwyr sy’n methu ag ymgysylltu â QED gyflwyno eu cynigion i’r Panel Sefydlog. Dylai ysgolion ymgynghori â PSRBs wrth gynllunio rhaglenni hefyd, lle bo hynny’n briodol. Prif ffocws craffu’r Panel Sefydlog yw profiad y myfyriwr, ac mae gan y panel yr hawl i ddisgwyl bod Uwch Dîm Rheoli’r ysgol wedi sicrhau bod y ddogfennaeth gyflwyno a Thîm y Rhaglen ar y cyd â’r sefydliad cydweithredol, wedi’u paratoi’n drylwyr, gan gynnwys adolygiad gan gymheiriaid o’r cyflwyniad drafft i lywio penderfyniad y Deon Cyswllt i ryddhau’r ddogfennaeth i’r Panel. Bydd y Gyfarwyddiaeth Gwella Ansawdd yn adolygu cynigion hefyd cyn eu cyflwyno i’r Panel Sefydlog. Ni fydd cynigion anghyflawn neu gynigion nad ydynt wedi’u hystyried yn llawn, neu’r rhai sy’n gwyro oddi wrth baramedrau cwricwlwm y Brifysgol heb gymeradwyaeth y Panel Sefydlog ymlaen llaw, yn cael eu hystyried gan y Panel Sefydlog.

11.7 	Bydd Cyfarwyddwr y Rhaglen a Thîm y Rhaglen o’r sefydliad cydweithredol sy’n cydweithio â’r Ysgol ac yn cefnogi’r cynnig yn llunio dogfennaeth gyflwyno’r rhaglen fel y gall y Panel Sefydlog graffu arni. Bydd y ddogfennaeth hon yn sail i werthusiad beirniadol gan y Panel Sefydlog a bydd ei hansawdd yn hanfodol bwysig. Rhaid i’r QED dderbyn cyflwyniadau i’w hystyried fel drafft gan y Panel Sefydlog o leiaf 8 wythnos cyn y dyddiad a bennwyd i’w hystyried yn derfynol gan y Panel Sefydlog; bydd methu â gwneud hyn yn golygu bod y cynnig yn cael ei ohirio i ddyddiad diweddarach pan fydd gan y Panel Sefydlog y gallu i ystyried y cynnig.

11.8 Cyn cyflwyno dogfennaeth y cynnig i’r QED ar gyfer cymeradwyaeth academaidd drafft, rhaid cymryd mesurau yn yr Ysgolion sy’n cynnig (trwy Ddirprwy/Deon Cyswllt yr Ysgol) er mwyn sicrhau: 

.1 bod ffurf, cynnwys ac ansawdd y ddogfennaeth yn cydymffurfio â gofynion, gan gynnwys y rhai ar y ‘Rhestr Wirio Cyflwyno y Cynigiwr a’r Deon Cyswllt’; 

.2 bod perchnogaeth o’r cynnig gan Dîm y Rhaglen, a fydd yn ymateb i unrhyw sylwadau’r QED neu’r Panel Sefydlog neu newidiadau gofynnol; .

.3 bod yr adnoddau sydd eu hangen i gyflwyno’r rhaglen ar gael; 

.4 os yw’n briodol, bod unrhyw wasanaethau sy’n ofynnol gan Ysgolion heblaw’r Ysgol sy’n gwneud y cynnig wedi’u trefnu’n briodol ac y byddant ar gael hyd oes y rhaglen; 

.5 bod dyluniad y rhaglen yn cydymffurfio ag Egwyddorion Cwricwlwm, rheoliadau academaidd perthnasol, fframwaith strwythurol a pharamedrau’r cwricwlwm y Brifysgol ac wedi ystyried proses ddylunio’r rhaglen ac unrhyw ymgynghoriad â Chynghorwyr Allanol, Cynghorwyr sy’n Fyfyrwyr a Chynghorwyr Diwydiant; 

.6 bod y rhaglen yn ymgorffori gofynion statudol y Brifysgol mewn perthynas â rheoliadau ar gyfer asesiadau, datblygu sgiliau, ac ati; gan gynnwys sawl ymgais ailasesu a ganiateir ar y rhaglen; 

.7 bod y rhaglen yn ymgorffori gofynion unrhyw ddatganiadau meincnod allanol perthnasol ac yn cyd-fynd â nhw, gan gynnwys datganiadau meincnod pwnc y QAA, (gan gynnwys ar gyfer Graddau Sylfaen, Meincnod Cymwysterau Gradd Sylfaen y QAA, ac ar gyfer Prentisiaethau, Datganiad Nodweddion y QAA), disgrifyddion cymwysterau y Fframwaith Cymwysterau Addysg Uwch (FHEQ), a gofynion PSRBs perthnasol; 

.8 bod y rhaglen yn ymgorffori’r cyfeiriad polisi a ddymunir ac EDGE; 

.9 bod yr Ysgol wedi ystyried yn llawn y goblygiadau addysgegol a’r goblygiadau o ran adnoddau o fabwysiadu dysgu cyfunol neu ddysgu ar-lein a bod y cynnig yn cyd-fynd â ‘10 Egwyddor Dysgu Ar-lein’ y Brifysgol’; 

.10 bod y rhaglen yn cymeradwyo ac yn dangos dulliau ar gyfer datblygu sgiliau cyflogadwyedd drwy ei strategaethau dysgu ac addysgu a bod unrhyw argymhellion a wnaed gan y tîm Cyflogadwyedd wedi cael sylw; 

.11 bod y rhaglen yn galluogi myfyrwyr i ddeall, dysgu ac elwa ar ymholiad sy’n seiliedig ar ymchwil, yn enwedig yr hyn sy’n berthnasol i’w disgyblaeth; lle bo hynny’n briodol, ymgymryd ag ymchwil o’r fath; a chaffael a chymhwyso sgiliau ymchwil sy’n briodol i’w lefel a’u disgyblaeth.

11.9  	Dylai’r ddogfen gyflwyno ar gyfer rhaglenni cydweithredol gynnwys gwybodaeth hefyd am y sefydliad cydweithredol fel a ganlyn:

· cefndir hanesyddol cryno gan gyfeirio’n benodol at ddatblygiadau diweddar a’r cyd-destun ar gyfer y rhaglen;
· cyfeiriad at unrhyw adroddiadau allanol a mewnol ar ansawdd y ddarpariaeth bresennol, a hunanwerthusiad mewn perthynas â’r rhain;

· strwythur academaidd a rheoli;

· cymwysterau staff a pholisi datblygu staff y sefydliad;

· derbyniadau a niferoedd myfyrwyr, yr olaf i nodi materion a allai effeithio ar y profiad dysgu;

· adnoddau sydd ar gael fel;
· ystafelloedd/gofod ac offer addysgu;
· llyfrgell a chyfrifiadura;
· gwasanaethau technegydd a gwasanaethau cymorth gweinyddol.
· gwasanaethau cymorth i fyfyrwyr;
· amgylchedd dysgu rhithwir (neu VLE);

· sut mae’n sefydlu myfyrwyr;

· sut mae’n ymgysylltu â myfyrwyr;

· cymhwyso meddalwedd canfod llên-ladrad;

· defnyddio goruchwylwyr arholiad;

· y Llawlyfr Rhaglen arfaethedig a gwybodaeth berthnasol arall fel llawlyfrau traethawd hir a/neu leoliad; Sylwer y bydd y Brifysgol yn darparu Llawlyfr Myfyrwyr i gynnwys ei materion rheoleiddiol ac ni ddylid dyblygu na gwrthddweud y rhain yn Llawlyfr Rhaglen y partner breiniol.

· datganiad, gyda chyfiawnhad, o’r newidiadau sydd wedi’u gwneud o gymharu â rhaglen y Brifysgol;

· pro forma manyleb rhaglen wedi’i gwblhau;

· unrhyw ddogfennau/adroddiadau perthnasol eraill.

11.10 Rhaid gosod y fanyleb rhaglen wedi’i chwblhau ar gyfer rhaglenni breiniol mewn cyd-destun er mwyn darparu gwybodaeth am a/neu fynd i’r afael â’r canlynol:

· rhestr o gymwysterau derbyn cymeradwy a’u lefelau mynediad academaidd a Saesneg cysylltiedig;

· datganiad derbyn sy’n amlinellu’r prosesau gweithredol ac aliniad â phrotocolau’r Brifysgol;

· datganiad ar ofynion o ran adnoddau dysgu sy’n benodol i’r rhaglen;

· datganiad ar ddull gweithredu’r rhaglen o ran dysgu seiliedig ar waith a lleoliadau (pan fo hynny’n berthnasol);

· datganiad ar yr amgylchedd dysgu rhithwir (VLE) a’r broses o’i gymhwyso i gefnogi’r gwaith o gyflwyno’r rhaglen;

· datganiad ar ddull y rhaglen o hyrwyddo uniondeb academaidd;

· datganiad i gefnogi unrhyw waith o osod strategaeth asesu’r rhaglen yn ei chyd-destun;

· datganiad i amlinellu sut mae asesiadau’n cael eu dilysu ar gyfer eu lefel ac ar gyfer dyfarnu credydau ar gyfer elfennau’r cwricwlwm yn amodol ar y cyd-destunoli;

· y ffordd y mae’r broses o farcio asesiadau yn cyd-fynd â gofynion y Brifysgol (dyfarnu credydau, samplu, marcio dwbl ac ati).

11.11 [bookmark: _Hlk164154509]Dylai dogfennaeth ar gyfer rhaglen wedi’i dilysu ymgorffori’r canlynol:

· y ddogfen rhaglen arfaethedig 
· y Llawlyfr Rhaglen arfaethedig a gwybodaeth berthnasol arall fel llawlyfrau traethawd hir a/neu leoliad. Sylwch y bydd y Brifysgol yn darparu Llawlyfr Myfyrwyr i gynnwys ei materion rheoleiddiol ac ni ddylid dyblygu na gwrthddweud y rhain yn Llawlyfr Rhaglen y partner breiniol;

· pro forma manyleb rhaglen/cynllun wedi’i gwblhau;

· copi o’r datganiad(au) meincnod perthnasol (lle bo hynny’n briodol);

· datganiad i amlinellu sut cafodd myfyrwyr eu cynnwys yn y gwaith o ddylunio’r rhaglen;

· unrhyw ddogfennau/papurau perthnasol eraill.

Rhaid i’r fanyleb rhaglen wedi’i chwblhau ar gyfer rhaglen wedi’i dilysu ddarparu gwybodaeth am y canlynol a/neu fynd i’r afael â’r canlynol:

· rhestr o gymwysterau cymeradwy a’u lefelau mynediad academaidd a Saesneg cysylltiedig;

· datganiad derbyn sy’n amlinellu’r prosesau gweithredol ac aliniad â phrotocolau’r Brifysgol;

· datganiad ar ofynion o ran adnoddau dysgu sy’n benodol i’r rhaglen;

· datganiad ar ddull gweithredu’r rhaglen mewn perthynas â dysgu seiliedig ar waith a lleoliadau (pan fo hynny’n berthnasol);

· datganiad ar yr amgylchedd dysgu rhithwir a’r broses o’i gymhwyso i gefnogi’r gwaith o gyflwyno’r rhaglen;

· datganiad ar ddull y rhaglen o hyrwyddo uniondeb academaidd;

· datganiad ar strategaeth asesu’r rhaglen;

· y ffordd y mae’r broses o farcio asesiadau yn cyd-fynd â gofynion y Brifysgol (dyfarnu credydau, samplu, marcio dwbl ac ati).

11.12 Ar ôl cyflwyno dogfennaeth y rhaglen ddrafft i’r QED, bydd y QED yn cynnal proses graffu gychwynnol o’r hyn a gyflwynir er mwyn canfod a yw’r ddogfennaeth yn cydymffurfio â gofynion (strwythurol, rheoleiddiol) a bydd yn hysbysu’r Panel Sefydlog am unrhyw feysydd sydd angen eu datblygu ymhellach. Ar ôl craffu gan y Panel Sefydlog, bydd argymhellion y Panel Sefydlog ar gyfer newidiadau yn cael eu trosglwyddo i’r Deon Cyswllt a Chyfarwyddwr y Rhaglen i’w hystyried cyn cyflwyno dogfennaeth ddiwygiedig er mwyn ei chymeradwyo’n academaidd yn derfynol.  

11.13 Mewn achosion lle ystyrir bod y ddogfennaeth yn anfoddhaol, bydd y Pennaeth Gwella Ansawdd yn hysbysu’r Ysgol sy’n cynnig nad yw’r cynnig yn addas i’w ystyried gan y Panel Sefydlog.

11.14 Bydd ystyriaeth y Panel Sefydlog o gynigion yn digwydd yn y modd arferol fel y disgrifir mewn mannau eraill yn Llawlyfr Academaidd y Brifysgol a byddant yn cydymffurfio’n gyffredinol ag arferion a gweithdrefnau arferol. Gweler Cyfrol 2, Adran 01 – Sicrhau Ansawdd (Polisi, Canllawiau a Thempledi): 01.1 Trosolwg a Pholisi Sicrhau Ansawdd a Safonau.

11.15 [bookmark: _Hlk164155063]Gall Adran Addasiadau’r Brifysgol gymeradwyo newidiadau sylweddol i’r cwricwlwm a wneir oherwydd gofynion lleol, fel cyfarwyddiadau’r Weinyddiaeth Addysg, os cânt eu cyflwyno o fewn 3 mis o ddigwyddiad cymeradwyo cychwynnol y Panel Sefydlog.

11.16 Rhaid cyflwyno’r holl ddogfennaeth yn Saesneg.

12 Ystyriaeth y Panel Sefydlog o gynigion Breinio/Dilysu

12.1 Bydd natur ystyriaeth y Panel Sefydlog ar gyfer rhaglen gydweithredol yn adlewyrchu categori’r rhaglen (rhaglen freiniol, rhaglen wedi’u dilysu neu raglen freiniol allgymorth).

12.2 Bydd fformat cyfarfodydd terfynol y Panel Sefydlog i ystyried y cynnig yn adlewyrchu natur y cynnig a’r sefydliad cydweithredol a bydd yn cael ei gytuno’n gyffredinol ymlaen llaw gan y Cadeirydd a’r sefydliad cydweithredol.

12.3 Ar gyfer rhaglenni breiniol, bydd y Panel Sefydlog yn ceisio penderfynu a yw’r sefydliad cydweithredol yn gallu cyflwyno’r rhaglen fel bod y safonau academaidd yn cael eu cyflawni’n llwyddiannus ac fel bod ansawdd y ddarpariaeth ar lefel gyffelyb. Bydd yn ceisio sicrhau hefyd bod unrhyw fân newidiadau a gynigir (e.e. i gyd-destunoli) yn dderbyniol o ran cynnwys, ehangder a lefel academaidd. Mae cyd-destunoli nid yn unig yn broses a ganiateir ond dyma’r drefn arferol gyda rhaglenni breiniol, yn enwedig ar gyfer darpariaeth dramor. 

12.4 Ar gyfer rhaglenni wedi’u dilysu, bydd y Panel Sefydlog yn ceisio penderfynu a strwythur, cynnwys, ehangder a lefel academaidd y rhaglen yn briodol ar gyfer y dyfarniad a gynigir, a yw’r sefydliad cydweithredol yn gallu cyflawni’r rhaglen fel bod safonau academaidd yn cael eu cyflawni’n llwyddiannus ac fel bod ansawdd y ddarpariaeth ar lefel dderbyniol.

12.5 Ar gyfer rhaglenni breiniol ac wedi’u dilysu, bydd y Panel Sefydlog yn mynd ati’n benodol i geisio penderfynu’r canlynol:

· bod gan staff addysgu y cymwysterau a’r profiad angenrheidiol;

· bod y meini prawf mynediad ar gyfer derbyn a’r prosesau gweithredol yn cyd-fynd â pholisi a phrotocolau’r Brifysgol;
· bod y partner yn deall y prosesau sydd ar waith er mwyn gwirio asesiadau ar gyfer lefelau ac ar gyfer dyfarnu credydau;

· bod y partner yn deall gofynion y Brifysgol ar gyfer marcio asesiadau ac adborth myfyrwyr;

· bod y partner yn deall gofynion y Brifysgol ar gyfer canfod llên-ladrad a goruchwylio arholiadau;

· bod y partner yn deall gofynion y Brifysgol ar gyfer ymgysylltu â myfyrwyr.

12.6 Ar gyfer rhaglenni breiniol ac wedi’u dilysu, bydd y Panel Sefydlog yn ceisio archwilio ac adrodd ar y canlynol hefyd:

· mecanweithiau sefydlu myfyrwyr a chymorth parhaus;

· adnoddau addysgu a dysgu;

· deunyddiau sydd ar gael i fyfyrwyr drwy’r amgylchedd dysgu rhithwir (VLE);

· dull(iau) o hyrwyddo uniondeb academaidd.

· yr wybodaeth a ddarperir i’r myfyrwyr i gefnogi eu cyfranogiad yn y digwyddiad cymeradwyo;

12.7 Nid yw’n ofynnol i’r Panel Sefydlog werthuso’r meysydd hynny sydd eisoes wedi’u hystyried yn y Pwyllgor Rhyngwladol/RASC, gan gynnwys:

· aliniad â Chenhadaeth y Brifysgol ac addasrwydd strategol y trefniant partneriaeth;

· twf a ragwelir yn niferoedd myfyrwyr;

· strategaethau marchnata a recriwtio;

· gwasanaethau proffesiynol partneriaid;

· materion sydd heb eu datrys yn ymwneud â phartner AU blaenorol yn tynnu’n ôl o berthynas â’r sefydliad cydweithredol.

12.8 Er mwyn cynorthwyo’r Panel Sefydlog yn y broses gymeradwyo, bydd y Brifysgol yn darparu’r wybodaeth ganlynol:
· manyleb rôl nodweddiadol ar gyfer staff â chymwysterau priodol (darlithydd, uwch ddarlithydd, prif ddarlithydd ac athro);

· polisi derbyn a meini prawf mynediad;

· dull y Brifysgol o ganfod llên-ladrad a goruchwylio arholiadau i hyrwyddo a diogelu uniondeb academaidd;

· polisi a phroses asesu, marcio ac adborth;

· polisi a phroses ymgysylltu â myfyrwyr;

· polisi dysgu seiliedig ar waith a dysgu ar leoliad.

12.9 Er mwyn cynorthwyo’r Panel Sefydlog yn y broses gymeradwyo, bydd y Partner Cydweithredol yn darparu mynediad i archwilio eu hamgylchedd dysgu rhithwir.

12.10 Ar gyfer rhaglenni breiniol allgymorth, dylid derbyn nad oes angen archwilio materion staffio (gan dybio bod staffio cyffredin rhwng y Brifysgol a’r rhaglen freiniol allgymorth).

12.11  Bydd rhaglen cyfarfodydd y Panel Sefydlog fel arfer yn cynnwys:

· cyfarfod preifat o’r Panel Sefydlog;

· cyfarfod o’r Panel Sefydlog gydag uwch aelodau o’r sefydliad cydweithredol er mwyn archwilio lleoliad y rhaglen o fewn portffolio’r sefydliad cydweithredol, i weld pa mor gyfarwydd yw’r darpar sefydliad cyflwyno â safonau ac ethos addysg uwch y DU, materion cyd-destunol eraill, materion yn ymwneud ag adnoddau mewn perthynas â’r rhaglen, a mentrau darpariaeth a allai effeithio ar y rhaglen (e.e. cynllunio adnoddau dysgu).

· cyfarfod o’r Panel Sefydlog gyda thîm addysgu’r rhaglen fel y gall y Panel archwilio sail resymegol, nodau, strwythur, cynnwys, gwaith cyflwyno, gwaith asesu, mynediad, staffio, cyfleusterau, a rheoliadau penodol i’r rhaglen, ac ati, fel sy’n briodol i’r math penodol o drefniant cydweithredol;

· gwerthusiad o gyfleusterau perthnasol, gan ddefnyddio’r canllawiau, yr adnoddau a’r holiadur;

· cwblhau holiadur gwasanaethau myfyrwyr;

· cyfarfod â myfyrwyr o raglenni eraill yn y sefydliad cydweithredol, lle bo hynny’n berthnasol;

· cyfarfod preifat pellach o’r Panel er mwyn llunio casgliadau;

· adborth i staff priodol y sefydliad cydweithredol.

D.S.: Bydd yr holl gostau teithio a llety a fydd yn codi mewn cysylltiad ag unrhyw ymweliadau’r Panel Sefydlog yn cael eu talu fel arfer gan y sefydliad cydweithredol arfaethedig.

12.12 Yn ystod y cyfarfod preifat cychwynnol, bydd y Panel Sefydlog yn trafod adborth ysgrifenedig gan Aelodau’r Panel ac unrhyw ymatebion y gallai adborth o’r fath fod wedi’u hysgogi gan y sefydliad cydweithredol. Efallai y bydd rhagor o faterion yn dod i’r amlwg. Efallai y bydd Cadeirydd y Panel yn dymuno dyrannu pynciau’r cwestiynau i Aelodau’r Panel ac i strwythuro’r digwyddiad ymhellach yn dibynnu ar amgylchiadau.

12.13 Yn y cyfarfod preifat, bydd y Panel yn trafod ei ganfyddiadau ac yn cytuno ar ddatganiad i’w roi ar lafar i’r sefydliad cydweithredol mewn sesiwn adborth. Bydd y datganiad yn cynnwys yr argymhelliad a wneir i Bwyllgor Ansawdd a Safonau Academaidd y Brifysgol mewn perthynas â chymeradwyaeth (neu fel arall) i gynnig y rhaglen:                                                                                                                                                bydd y datganiad yn nodi unrhyw gamau pellach hefyd sy’n gysylltiedig â chymeradwyaeth a therfynau amser ar gyfer eu bodloni, ac unrhyw argymhellion y mae’n rhaid i’r sefydliad cydweithredol eu hystyried.

12.14 Wrth ystyried ei argymhellion i Bwyllgor Ansawdd a Safonau Academaidd y Brifysgol a’r amodau a’r argymhellion cymeradwyo, fel y bo’n briodol, bydd y Panel Sefydlog yn cymryd sylw llawn o allu canfyddedig y sefydliad cydweithredol i gyflwyno’r rhaglen i lefelau ansawdd trothwy o leiaf - fel y’i dyfarnwyd o ystyried arbenigedd a gallu o ran staffio, lefelau’r adnoddau dysgu a’r cymorth sydd ar gael i fyfyrwyr - a chynnal safonau academaidd sy’n cyfateb i’r rhai a gyflawnir gan fyfyrwyr y Brifysgol sy’n cymhwyso ar gyfer dyfarniadau cyfatebol.

12.15   Unwaith y bydd rhaglen gydweithredol wedi’i chymeradwyo, mae’n ofynnol i’r sefydliad cydweithredol anfon at y Gyfarwyddiaeth Gwella Ansawdd, ddogfen ddiffiniol y rhaglen, a fydd yn cael ei chadw fel y ffynhonnell ddiffiniol o wybodaeth am y rhaglen gydweithredol. Rhaid anfon diwygiadau i ddogfen y rhaglen gydweithredol* at y QED yn syth ar ôl cymeradwyo diwygiadau o’r fath. [*Sylwch mai dim ond gyda chymeradwyaeth y Brifysgol y gellir gwneud newidiadau i raglenni wedi’u dilysu a rhaid eu gwneud o dan brosesau newid presennol y Brifysgol.]

12.16   Rhaid i bob rhaglen fod â Llawlyfr Rhaglen, y mae’n rhaid ei gynhyrchu cyn i fyfyrwyr gofrestru. Rhaid anfon copi cyfredol o’r adrannau hynny sy’n ymwneud â’r rhaglen at y Tîm Ymgysylltu Byd-eang ar ddechrau pob blwyddyn academaidd. Efallai y bydd cryn orgyffwrdd rhwng yr wybodaeth yn nogfen ddiffiniol y rhaglen a’r Llawlyfr Rhaglen.

13 Cymeradwyo Rhaglenni Ychwanegol a gynigir gan Bartner Cydweithredol Presennol

13.1 Mae’r broses hon wedi’i pharatoi er mwyn sicrhau y gellir ystyried yn llawn y cynigion newydd a dderbynnir gan bartneriaid cydweithredol presennol ar gyfer rhaglenni gradd newydd, heb fod angen i’r Panel Sefydlog ymweld â’r sefydliad partner. Bwriedir ei defnyddio pan fydd staff y Brifysgol wedi ymweld â’r sefydliad yn gymharol ddiweddar ac wedi cyfarfod â llawer o’r staff perthnasol ac wedi gweld y cyfleusterau. 

13.2 Bydd ffurflen gais gychwynnol ar gyfer cymeradwyo yn cael ei chyflwyno i Bwyllgor Rhyngwladol y Brifysgol ar gyfer cynigion TNE ac i RASC ar gyfer cynigion yn y DU.

13.3 Ar ôl cymeradwyo, bydd y ddogfennaeth gyflwyno yn cael ei chyflwyno yn unol â gofynion arferol y Brifysgol ar gyfer ystyried rhaglenni’r Brifysgol mewn partneriaid cydweithredol.

13.4 Yn unol â’r Llawlyfr Academaidd, dylai pob rhaglen newydd fod yn destun ystyriaeth y Panel Sefydlog o’r cynnig. 

13.5 Bydd y Panel yn darparu adroddiad yn rhoi sylwadau ar y staff a’r cyfleusterau i gefnogi’r rhaglen radd arfaethedig a gwybodaeth berthnasol arall. 

13.6 Bydd adroddiad ar ystyriaeth y Panel Sefydlog yn cael ei gyflwyno i’r Pwyllgor Ansawdd a Safonau Academaidd.

14 Cymeradwyo Campws Ychwanegol a Gynigir gan Bartner Cydweithredol

14.1 Mae’n fwyfwy cyffredin bellach i geisiadau ddod i law gan bartneriaid cydweithredol i gymeradwyo campysau ychwanegol, naill ai ar y pwynt dilysu neu wedi hynny i raglenni gael eu cynnig mewn canolfannau ychwanegol. Gall y rhain fod yn yr un wlad neu mewn gwlad arall. Mae’n bwysig sicrhau bod cynigion o’r fath yn cael eu gwirio a’u cofnodi’n briodol er mwyn sicrhau bod unrhyw fyfyrwyr sy’n astudio mewn canolfannau ychwanegol yn cael profiad dysgu cyfatebol i’r rhai sy’n astudio yn y lleoliad a gymeradwywyd yn wreiddiol, a bod staff, adnoddau a threfniadau sicrhau ansawdd/rheoli priodol ar waith. Mae’n bwysig iawn nodi hefyd nad yw trefniadau cyfresol yn cael eu caniatáu.

14.2 O ystyried y detholiad amrywiol o gampysau ychwanegol y gellir eu cynnig, yn amrywio o staff yn cyflwyno rhaglen mewn canolfan ychwanegol wedi’i rhentu, i dîm addysgu hollol wahanol yn cyflwyno rhaglen mewn lleoliad arall, mae angen proses hyblyg ond cadarn. 

14.3 Os yw darpar sefydliad partner newydd yn dymuno cyflwyno rhaglen gydweithredol ar fwy nag un campws, dylid tynnu sylw’r Brifysgol at hyn cyn yr ymweliad fetio cychwynnol. Lle bynnag y bo’n bosibl, dylai’r ymweliad cychwynnol gynnwys ymweliad â phob darpar gampws. Dylid cofnodi gwybodaeth am yr adnoddau a’r staffio ar y campysau yn ffurflen fetio gychwynnol y Brifysgol.

14.4 Yn ogystal â gofynion arferol y Brifysgol ar gyfer rhaglenni cydweithredol, lle cynigir eu cyflwyno ar fwy nag un campws, dylai’r ddogfennaeth gyflwyno ar gyfer y broses ddilysu gynnwys gwybodaeth am y canlynol:

· manylion llawn perchnogaeth y campysau ychwanegol;

· gwybodaeth am adnoddau;

· gwybodaeth am wasanaethau myfyrwyr;

· manylion ynghylch staff (academaidd a gweinyddol);

· manylion trefniadau rheoli / gweinyddol / ariannol / cydlynu rhwng canolfannau.

14.5 Dylid gwneud trefniadau i aelodau’r Panel Sefydlog ymweld â chyfleusterau pob campws dan sylw a’u hystyried. Bydd canlyniad y trafodaethau hyn yn cael ei gofnodi yn yr adroddiad dilynol ar y digwyddiad cymeradwyo. Bydd cymeradwyaeth ar gyfer campysau ychwanegol yn dod i ben os nad yw’r gwaith wedi’i gyflawni o fewn 3 blynedd o gymeradwyo.


14.6 Os yw partner presennol yn dymuno cyflwyno rhaglen neu raglennni cymeradwy ar gampws/gampysau ychwanegol, rhaid cyflwyno cais i’w ystyried gan y Pwyllgor Rhyngwladol ar gyfer cynigion TNE ac RASC ar gyfer cynigion yn y DU. Dylid cyflwyno’r wybodaeth ganlynol am y campws/campysau ychwanegol i’r Pwyllgor Rhyngwladol/RASC:

· sail resymegol dros y campws/campysau ychwanegol;

· manylion perchnogaeth y campws/campysau ychwanegol (e.e. is-gwmni o dan berchnogaeth lwyr, menter ar y cyd - gweler isod ynghylch trefniadau ‘cyfresol’);

· manylion unrhyw ofynion cymeradwyo o fewn y wlad;

· gwybodaeth lawn am adnoddau a chynllun datblygu adnoddau;

· manylion mecanweithiau sefydlu a chymorth myfyrwyr, cysylltiadau cyflogwyr Partner Datblygu Pobl (PDP) a threfniadau dysgu seiliedig ar waith/ar leoliad ar y campws/campysau newydd);

· metrigau myfyrwyr ar gyfer darpariaeth bresennol, gan amlinellu dilyniant a chyfraddau pasio/methu modiwlau a deilliannau gradd.

· rhestr wirio wedi’i chwblhau o wasanaethau myfyrwyr;

· manylion llawn ynghylch staffio (academaidd a gweinyddol) a pholisi datblygu staff;

· niferoedd myfyrwyr disgwyliedig am y tair blynedd nesaf;

· manylion trefniadau rheoli / gweinyddol / ariannol / cydlynu rhwng campysau;

· lefelau a mathau o yswiriant sydd gan y campws/campysau ychwanegol;


14.7  Os bydd unrhyw newid i’r trefniadau presennol ar gyfer cyflwyno rhaglenni, rhaid i’r hyn a gyflwynir gynnwys sail resymegol i gefnogi’r newid arfaethedig, er enghraifft;

· y strategaeth asesu ar y campws/campysau newydd;

· y patrwm cyflwyno ar y campws/campysau newydd;

· y meini prawf derbyn a’r prosesau ategol ar y campws/campysau newydd;

· prosesau ymgysylltu â myfyrwyr ar y campws/campysau newydd;

· gwybodaeth a ddarperir i fyfyrwyr newydd ar y campws/campysau newydd.

14.8 Bydd y Pwyllgor Rhyngwladol/RASC yn asesu’r risg wrth gyflwyno rhaglenni ar y campws/campysau ychwanegol. Os bydd unrhyw bryderon yn cael eu nodi, cyn cyflwyno neu o ganlyniad i hynny, gall y Pwyllgor Rhyngwladol ofyn am gynnal ymweliad fetio yn y campws/campysau arfaethedig i drafod y cynnig ymhellach.

14.9 Bydd y gofyniad i Banel ymweld ag unrhyw gampws ychwanegol neu’r holl gampysau ychwanegol fel rhan o’r broses gymeradwyo ffurfiol yn cael ei benderfynu gan y Pennaeth Gwella Ansawdd wrth ystyried lefel y risg fel y’i pennir o’r ffactorau a restrir yn y cynnig:

· hyd y bartneriaeth;

· statws Coleg Cyswllt;

· lleoliad campws/campysau ychwanegol;

· ymgysylltiad partneriaid â phrosesau sicrhau ansawdd;

· pryderon ynghylch adnoddau;

· trefniadau staffio ar gampws/gampysau ychwanegol;

· gofyniad am gyfleusterau arbenigol (e.e., labordai / adnoddau chwaraeon);

· graddfa unrhyw newidiadau i drefniadau presennol ar gyfer cyflwyno rhaglenni.

14.10 Os cynhelir ymweliad fel rhan o’r digwyddiad cymeradwyo, bydd cyfansoddiad y Panel Sefydlog hefyd yn cael ei benderfynu gan y Pennaeth Gwella Ansawdd, unwaith eto yn seiliedig ar yr asesiad o risg, a bydd yn cynnwys rhai o’r canlynol neu’r cyfan ohonynt:

· cadeirydd profiadol;

· aelod o staff academaidd o’r Brifysgol;

· cynrychiolydd o’r Gyfarwyddiaeth Gwella Ansawdd (Cofnodwr).

Os penderfynir y dylid cynnal digwyddiad cymeradwyo ar-lein, bydd staff o’r sefydliad partner fel arfer yn cael eu gwahodd i fynychu’r digwyddiad o bell.


14.11 Bydd canlyniadau unrhyw ystyriaeth gan y Panel Sefydlog o staffio, adnoddau a gweithdrefnau sicrhau ansawdd ar y campws/campysau ychwanegol yn cael eu cyflwyno i’r Pwyllgor Ansawdd a Safonau Academaidd. Dylai’r adroddiad hwn dynnu sylw at aliniad unrhyw newidiadau yn y trefniadau canlynol ar y campws ychwanegol:

· trefniadau cyflwyno’r rhaglen;

· mecanweithiau sefydlu myfyrwyr a chymorth parhaus;

· dull asesu, marcio ac adborth;

· adnoddau addysgu a dysgu;

· dull o ymdrin â chysylltiadau cyflogwyr Partner Datblygu Pobl (PDP) a threfniadau dysgu seiliedig ar waith/ar leoliad;

· gwerthusiad o fetrigau myfyrwyr ar ddarpariaeth bresennol, gan amlinellu dilyniant a chyfraddau pasio/methu modiwlau a deilliannau gradd.

· cymwysterau a phrofiad staff;

· deunyddiau sydd ar gael i fyfyrwyr drwy’r amgylchedd dysgu rhithwir (VLE);

· dulliau ymgysylltu â myfyrwyr;

· dulliau o hyrwyddo uniondeb academaidd.

14.12 Er mwyn cynorthwyo’r Panel Sefydlog yn y broses gymeradwyo, bydd y Brifysgol yn darparu’r wybodaeth ganlynol:

· manyleb rôl nodweddiadol ar gyfer staff â chymwysterau priodol (darlithydd, uwch ddarlithydd, prif ddarlithydd ac athro);

· polisi derbyn a meini prawf mynediad;

· dull y Brifysgol o ganfod llên-ladrad a goruchwylio arholiadau i hyrwyddo a diogelu uniondeb academaidd;

· polisi a phroses asesu, marcio ac adborth;

· polisi a phroses ymgysylltu â myfyrwyr;

· polisi dysgu seiliedig ar waith a dysgu ar leoliad.

14.13 Os yw partner yn dymuno cyflwyno rhaglen ar gampws cymeradwy ac nad oedd y rhaglen yn rhan o gymeradwyaeth wreiddiol y campws, dylai’r Pennaeth Gwella Ansawdd gytuno ar y fformat ar gyfer ystyried hyn yn seiliedig ar yr asesiad risg a amlinellwyd ym mhwynt 14.9 uchod. Bydd y gymeradwyaeth ychwanegol yn cael ei hadrodd i’r Pwyllgor Ansawdd a Safonau Academaidd.

14.14 Dylid cytuno ar drefniadau ar gyfer byrddau arholi, ymweliadau cymedroli ac ymweliadau arholwyr allanol gyda staff perthnasol y Brifysgol – y disgwyliad arferol yw y bydd staff y Brifysgol yn ymweld â phob campws o leiaf unwaith y flwyddyn. Dylai dogfennau cytundeb gynnwys cyfeiriad at bob campws lle mae rhaglenni i’w cynnig, neu gytundeb ar wahân ar gyfer pob campws os ystyrir bod hynny’n fwy priodol. Bydd gwybodaeth am staffio, myfyrwyr ac adnoddau ar bob campws yn cael ei chynnwys mewn adroddiad Cynllun Gwella Rhaglen (PEP) i’r Brifysgol sy’n cynnwys pob campws.

14.15 Yn unol â pholisi’r Brifysgol, bydd trawsgrifiadau a ddarperir i fyfyrwyr llwyddiannus yn cofnodi’r lleoliad astudio.

14.16 Ni chaniateir trefniadau cyfresol mewn amgylchiadau arferol - bydd unrhyw drefniant cydweithredol arfaethedig nad yw’n is-gwmni o dan berchnogaeth lwyr neu y gellir ystyried bod iddo elfennau o drefniant cyfresol yn cael ei gyfeirio at Grŵp Gweithredol y Brifysgol i ystyried y mesurau diogelu sydd ar waith er mwyn sicrhau y cedwir rheolaeth briodol dros safonau academaidd dyfarniad y Brifysgol.

Mae cytundeb y Brifysgol gyda’i sefydliadau partner yn nodi bod y partner yn cytuno ‘i beidio ag is-gontractio neu fasnachfreinio’r Rhaglen neu unrhyw ran ohoni i ddarparwr arall.’

15 Cymeradwyaeth

15.1 Ni ddylid argymell cymeradwyo i’r Pwyllgor Ansawdd a Safonau Academaidd os yw’r Panel yn parhau i fod ag amheuon mawr ynghylch nodau, safon academaidd, strwythur, cynnwys, rheoliadau ar gyfer asesiadau, ac ati, ar ôl i’r ddeialog gyda thîm y rhaglen gael ei chwblhau.

15.2 Dylid gwneud penderfyniadau ar sail digwyddiad y Panel Sefydlog ac ni ddylai pwysau sy’n deillio o amseriad y digwyddiad ddylanwadu ar y penderfyniad academaidd.

15.3 Mae’r sefyllfa sy’n achosi’r anhawster mwyaf yn codi pan fo’r ddogfen yn ddiffygiol ond lle mae amheuon y Panel wedi’u bodloni mewn trafodaethau. Mewn achosion o’r fath, rhaid i’r Panel fod yn fodlon bod y materion wedi’u datrys neu y gellir eu datrys ac y bydd y ddogfennaeth yn cael ei diwygio yn unol â hynny (trwy osod camau gweithredu clir ar ôl i’r Panel Sefydlog ymgynnull).

16. Llunio Penderfyniadau’r Panel Sefydlog

16.1 Ar ôl ystyried y cynnig academaidd terfynol, gall y Panel Sefydlog wneud yr argymhellion canlynol: 

.1 bod y rhaglen yn cael ei chymeradwyo; 

.2 bod y rhaglen yn cael ei chymeradwyo yn amodol ar fân newidiadau i’r ddogfennaeth; 

.3 bod y rhaglen yn cael ei chymeradwyo yn amodol ar fonitro parhaus gan AQSC. Yn achos materion yn ymwneud ag adnoddau, gan gynnwys staffio, gall hyn arwain at ofyniad am gynllun gweithredu, i’w fonitro drwy’r Pwyllgor Ansawdd a Safonau Academaidd; 

.4 na ddylid cymeradwyo’r rhaglen ond y dylid ei hailgyflwyno ar ôl proses bellach o ddatblygu neu ail-ddylunio; 

.5 bod y rhaglen yn cael ei gwrthod, ar y sail na fyddai cymhwyso newidiadau na datblygiad pellach yn arwain at raglen o ansawdd neu safon briodol. 

16.2    Yn achos argymhelliad 1, 2 neu 3 uchod, cynghorir AQSC i gymeradwyo’r rhaglenni (ar ôl cwblhau, lle bo hynny’n briodol, unrhyw fân newidiadau neu gynllun gweithredu priodol).


17. [bookmark: _Hlk164161814]Camau ôl-gymeradwyo

17.1 Ar ôl i’r Pwyllgor Ansawdd a Safonau Academaidd gymeradwyo’r rhaglen, bydd Tîm Ymgysylltu Byd-eang y Brifysgol a’r Gofrestrfa Academaidd yn cysylltu â phartneriaid ynghylch trefniadau cofrestru.

17.2 Bydd y Cytundeb ar gyfer Cydweithredu Academaidd a Memoranda Cytundeb yn cael eu llofnodi gan Is-Ganghellor y Brifysgol (neu ei enwebai) a Phennaeth y sefydliad cydweithredol. Heb y llofnodion hyn, bydd parhad y rhaglen yn y fantol. Bydd copïau o’r Memoranda hyn yn cael eu cyflwyno i’r sefydliad cydweithredol a’r dogfennau gwreiddiol yn cael eu cadw gan Dîm Ymgysylltu Byd-eang y Brifysgol.

17.3 Dim ond gyda chymeradwyaeth ymlaen llaw y Brifysgol y gellir hysbysebu’r rhaglen. Rhaid i’r sefydliad cydweithredol gyflwyno’r holl ddeunydd hysbysebu a chyhoeddusrwydd drafft i’r Tîm Ymgysylltu Byd-eang, a rhaid defnyddio’r ymadroddion “Yn Amodol ar Ddilysu” a “Yn Amodol ar Gymeradwyaeth” fel y bo’n briodol i’r camau perthnasol sy’n arwain at gymeradwyaeth derfynol (gweler Atodiad 2).

18  Monitro Darpariaeth Gydweithredol ar ôl ei Chymeradwyo

18.1 Mae’r Ysgol gysylltiedig drwy ei Chymedrolwr/Tiwtor Cyswllt yn gyfrifol am sicrhau bod ansawdd y rhaglen a’r safonau academaidd a gyflawnir gan fyfyrwyr yn cael eu cynnal ar lefel briodol a derbyniol ac am sicrhau bod prosesau gwella ansawdd yn digwydd.

18.2 Mae dyletswydd bellach ar yr Ysgol gysylltiedig drwy ei Chymedrolwr/Tiwtor Cyswllt i sicrhau bod unrhyw addasiadau i raglenni yn cael eu gwneud yn unol â’r weithdrefn Addasiadau i Raglenni, o geisio cymeradwyaeth ar gyfer newidiadau o’r fath hyd at gwblhau unrhyw ofynion sy’n deillio o addasiadau a gymhwysir.

18.3 Mae’r Ysgol gysylltiedig yn ogystal â’r Cymedrolwr/Tiwtor Cyswllt yn gyfrifol am ansawdd a thrylwyredd adrodd parhaus, fel adroddiadau Cymedrolwyr/Tiwtoriaid Cyswllt a Chynlluniau Gwella Rhaglenni, ac am sicrhau bod unrhyw faterion a godir drwy’r adroddiadau hyn ac o adroddiadau Arholwyr Allanol yn cael eu gweithredu yn unol â hynny.

18.4 Bydd gan y Pwyllgor Ansawdd a Safonau Academaidd y cyfrifoldeb o gymeradwyo digwyddiadau cymeradwyo/dilysu, ail-ddilysu ac adolygu cyfnodol rhaglenni breiniol. Mae hefyd yn derbyn (ac yn gofyn am wybodaeth am gamau gweithredu sy’n deillio o) adroddiadau o gymeradwyo/dilysu rhaglenni breiniol yn ogystal ag adolygiadau, addasiadau, a chrynodebau o Adolygiadau Gwella Rhaglenni. Mae hefyd yn derbyn (ac yn gofyn am wybodaeth am gamau gweithredu sy’n deillio o) Crynodeb blynyddol o adroddiadau Archwiliwr Allanol a Thiwtoriaid Cyswllt/Cymedrolwyr.

18.5 Derbynnir y bydd strwythurau academaidd a rheoli mewn sefydliadau cydweithredol yn wahanol i’r rhai yn y Brifysgol. Fodd bynnag, mae systemau’r Brifysgol yn mynnu bod Pwyllgor Rhaglen, a fydd yn gyfrifol yn y sefydliad cydweithredol am weithrediad y rhaglen gydweithredol o ddydd i ddydd, sy’n cyfarfod yn rheolaidd i drafod a gweithredu ar faterion sy’n gysylltiedig â’r rhaglen.

18.6 Mae’n ofynnol i sefydliadau cydweithredol gynnal Pwyllgorau Rhaglen, os nad yw hyn yn wir eisoes, er mwyn sicrhau bod gwaith adrodd ar raglenni yn digwydd yn fewnol i’r sefydliad cydweithredol ac yn allanol i’r Brifysgol.

18.7 Rhaid cynnull Byrddau Arholi hefyd fel yr amlinellir yn y ddogfen hon ac mewn mannau eraill yn Llawlyfr Academaidd y Brifysgol (Rheoliadau Asesu).

18.8 Ymhellach, mae cyffredinolrwydd y rheoliadau (a’r nodiadau canllaw) fel y’u nodir yn Llawlyfr Academaidd y Brifysgol yn gymwys i ddarpariaeth gydweithredol.

18.9 Mae’r egwyddorion sicrhau ansawdd a fabwysiadwyd gan y Brifysgol yn dibynnu ar:

(i) gymeradwyaeth Grŵp Gweithredol y Brifysgol ac ymweliad fetio cychwynnol;

(ii) craffu ar y rhaglen (arfaethedig) drwy adolygiad gan gymheiriaid (digwyddiad y Panel Sefydlog);

(iii) cyfrifoldeb clir y Brifysgol am sicrhau gweithrediad priodol y rhaglen, sicrhau a gwella ansawdd, ac am safonau a gyflawnir gan fyfyrwyr;

(iv) monitro, trafod, gwerthuso ac adrodd rheolaidd gan staff yr Ysgol a’r rhaglen a Phwyllgor y Rhaglen er mwyn gwella ansawdd;

(v) system arholwyr allanol, sy’n golygu bod y gwaith o farnu safonau yn destun craffu allanol ac annibynnol;

(vi) system cymedrolwr/tiwtor cyswllt sy’n gweithredu fel ffynhonnell cyngor a chyswllt i’r sefydliad cydweithredol, ffynhonnell adroddiadau statws rheolaidd i strwythur Pwyllgor y Brifysgol, ac sy’n ceisio sicrhau bod y rhaglen yn debyg i raglenni tebyg yn y Brifysgol;

(vii) Bwrdd Arholi er mwyn sicrhau cysondeb safonau dyfarnu;

(viii) system Cynllun Gwella Rhaglen, sy’n adolygu’r rhaglen bob blwyddyn, gan ganolbwyntio ar brosesau gwella ansawdd;

(ix) digwyddiad adolygu cyfnodol, sy’n craffu ar y rhaglen ar sail barn cymheiriaid bob pum mlynedd;

(x) adolygiad cyfnodol o’r bartneriaeth yn erbyn telerau gweithdrefnau’r Brifysgol ar gyfer darpariaeth gydweithredol a’r cytundebau sydd ar waith rhwng partneriaid.

18.10 mae rhwng (iv) a (x) uchod yn cael eu disgrifio’n fyr yn yr hyn a ganlyn, ond dylid cyfeirio at y cofnodion perthnasol mewn mannau eraill yn Llawlyfr Academaidd y Brifysgol.

19 Staff Newydd/Newidiadau Staff 

19.1 Mae staff a fydd yn cyflwyno’r rhaglen gydweithredol yn cael eu cymeradwyo yn nigwyddiad y Panel Sefydlog trwy graffu ar CVs staff – rhaid cynnwys CVs yn y ddogfennaeth gyflwyno.

19.2 Ac eithrio mewn achosion lle mae trefniant tymor byr na fydd yn para mwy na phedair wythnos (bydd y sefydliad cydweithredol yn arfer ei grebwyll ei hun mewn achosion o’r fath), rhaid cyflwyno curriculum vitae unrhyw aelod staff newydd i’r Brifysgol er mwyn i’r Ysgol Academaidd graffu arno. Lle bynnag y bo’n bosibl, dylid cyflwyno CVs i’w cymeradwyo cyn i’r aelod staff newydd ddechrau addysgu/goruchwylio myfyrwyr y Brifysgol.

19.3 Bydd y broses yn cael ei chynnal yn gyfrinachol, a dim ond yr unigolion perthnasol fydd yn cael gweld y CVs. Bydd unrhyw bryderon ynglŷn â’r aelod staff newydd yn cael eu trafod yn gyfrinachol gyda Phennaeth y sefydliad cydweithredol a’u monitro.

20 Pwyllgor y Rhaglen

20.1 Pwyllgor y Rhaglen yw’r corff o fewn y sefydliad cydweithredol sy’n gyfrifol am oruchwylio’r rhaglen gydweithredol. Mae Pwyllgor y Rhaglen yn cynnwys yr holl staff sy’n addysgu ar y rhaglen gydweithredol, cynrychiolwyr technegwyr a staff cymorth eraill, cynrychiolwyr myfyrwyr a chymedrolwr (cymedrolwyr)/tiwtor (tiwtoriaid) cyswllt ) y Brifysgol (yn rhinwedd ei/eu swydd). Dylai Pwyllgorau Rhaglenni gyfarfod yn aml (o leiaf ddwywaith y flwyddyn) a chadw cofnodion o’u cyfarfodydd. Dylid cynnal o leiaf un cyfarfod o Bwyllgor Rhaglen bob blwyddyn lle mae Cymedrolwr ( Cymedrolwyr)/Tiwtor (Tiwtoriaid) Cyswllt y Brifysgol yn bresennol.

Mae Sefydliadau Cydweithredol yn gyfrifol am bob agwedd ar wasanaethu Pwyllgorau Rhaglenni.

Rhaid anfon cofnodion o gyfarfodydd Pwyllgorau Rhaglenni at y QED i’w cyflwyno i’r Cymedrolwr/Tiwtor Cyswllt fel y gellir craffu arnynt.

20.2 Yn y Brifysgol, bydd y QED yn sicrhau bod y Cymedrolwr (Cymedrolwyr) / Tiwtor (Tiwtoriaid) Cyswllt yn derbyn copïau o gofnodion Pwyllgor Rhaglen.

20.3 Cylch Gorchwyl Pwyllgor Rhaglen yw:

· monitro ac adolygu’r rhaglen mewn perthynas â phob agwedd ar y sefydliad, strategaethau addysgu a ddefnyddir ac ansawdd yr addysgu;

· cysylltu â swyddogaethau llyfrgell ac adnoddau dysgu’r sefydliad er mwyn sicrhau bod y rhaglen yn ddigonol;

· tynnu sylw at feysydd datblygu gyda’r bwriad o wella ac addasu’r rhaglen (lle bo hynny’n briodol) a datblygu staff;

· monitro trefniadau ar gyfer archwilio ac asesu’r rhaglen;

· monitro gweithrediad rheoliadau a gofynion y Brifysgol (a/neu gyrff arholi/dilysu eraill) a sicrhau cyfranogiad llawn yr arholwyr a’r cymedrolwyr/tiwtoriaid cyswllt lle bo hynny’n briodol;

· cyflwyno gwybodaeth i’r Brifysgol am y sefydliad cydweithredol, gan gynnwys canlyniadau arholiadau terfynol, yn ôl yr angen;

· darparu Cynllun Gwella Rhaglen i’r QED i’w ddosbarthu yn unol â gweithdrefnau sicrhau ansawdd y Brifysgol.

21 Arholwyr Allanol

21.1 	Rhaid i drefniadau ar gyfer arholiadau allanol gydymffurfio â chyffredinoldeb cofnodion Llawlyfr Academaidd y Brifysgol Cyfrol 1, Adran 04.1 Rheoliadau Asesu a Chyfrol 2, Adran 12.1 Arholwyr Allanol.

21.2 	Mae gan Arholwyr Allanol rôl bwysig wrth sicrhau bod rhaglenni a myfyrwyr yn cyflawni safonau sy’n briodol i’r dyfarniad penodol a bod y safonau yn gymaradwy â rhaglenni’r Brifysgol, ac maent yn gwneud sylwadau annibynnol gwerthfawr ar weithrediad y rhaglen. Mae’r Brifysgol yn derbyn adroddiadau Arholwyr Allanol trwy’r QED gan yr holl Arholwyr Allanol ac mae hyn yn rhan bwysig o system ansawdd y Brifysgol. Mae adroddiadau Arholwyr Allanol yn dystiolaeth werthfawr ar gyfer Cynlluniau Gwella Rhaglenni, ac mewn Adolygiadau Cyfnodol a Dewisol a digwyddiadau craffu eraill.

21.3 [bookmark: _Hlk164242517]Gwneir enwebiadau ar gyfer penodiadau Arholwyr Allanol drwy Ysgolion ar broforma safonol ac fe’i cymeradwyir gan is-grŵp o’r Pwyllgor Ansawdd a Safonau Academaidd.

Mae Arholwyr Allanol newydd yn ymgymryd â’u penodiadau cyn i’w rhagflaenwyr ymddeol lle bo hynny’n bosibl ac maent yn cael tymor o bedair blynedd yn y rôl gydag estyniad o flwyddyn os oes amgylchiadau arbennig [fel rhaglen ar fin dod i ben, neu ofyniad penodol am barhad].

Ar gyfer rhaglenni newydd, gwneir penodiadau fel arfer fel bod Arholwyr Allanol yn cymryd rhan o’r pwynt y mae asesiadau rhaglenni yn dechrau cyfrannu at y dyfarniad terfynol (e.e. o ddechrau blwyddyn dau o radd tair blynedd; o ddechrau blwyddyn un o HND dwy flynedd).

21.4 Ni fydd Arholwyr Allanol yn addysgu ar y rhaglen; rhaid iddynt fod yn annibynnol ac yn wrthrychol.

21.5 Nodir cyfrifoldebau Arholwyr Allanol yn Llawlyfr Academaidd y Brifysgol o dan Gyfrol 2, Adran 12.1 Arholwyr Allanol ac maent yn cynnwys:

· cymedroli cyfanrwydd y broses asesu;
· cymeradwyo’r cynllun asesu cyffredinol ac unrhyw addasiad(au) arfaethedig

· cymharu perfformiad/safonau a gyflawnir gan fyfyrwyr â’u cyfoedion ar raglenni cymharol yn y Brifysgol ac mewn mannau eraill;

· cymeradwyo ffurf a chynnwys aseiniadau ac arholiadau sy’n cyfrif tuag at y dyfarniad cyn iddynt gael eu darparu i fyfyrwyr;

· mynychu cyfarfodydd y Bwrdd Arholi a chyfrannu atynt
· cymedroli marciau Arholwyr Mewnol (sefydliadau cydweithredol) fel y bo’n briodol.

21.6 Mae’n ofynnol i Arholwyr Allanol anfon adroddiadau Arholwyr Allanol ar y rhaglen i Gyfarwyddiaeth Gwella Ansawdd y Brifysgol, sy’n anfon copïau at Gyfarwyddwr y Rhaglen berthnasol, y Dirprwy Ddeon/Deon Cyswllt, Deon yr Ysgol ac (ar gyfer darpariaeth gydweithredol) i’r Sefydliad Partner. Mae adroddiadau’n cael eu hystyried ar lefel y rhaglen ac mae ymatebion i’r materion a godwyd yn cael eu cyflwyno gan y Sefydliad Partner a’r Ysgol a’u hanfon trwy’r Gyfarwyddiaeth Gwella Ansawdd i’r Arholwr Allanol. Mae’r Gyfarwyddiaeth Gwella Ansawdd yn paratoi crynodeb o’r adroddiadau gan yr holl Arholwyr Allanol ac yn nodi materion i’w gweithredu ar lefel gorfforaethol y Brifysgol i’w cyflwyno i’r Pwyllgor Ansawdd a Safonau Academaidd.

21.7 Rhaid cyfeirio at adroddiadau Arholwyr Allanol yn y Cynllun Gwella Rhaglen, gan nodi materion sy’n codi a’r camau a gymerwyd.

21.8 Mae pob adroddiad Arholwr Allanol yn defnyddio ffurflen adrodd safonol a bydd yn cynnwys sylwadau ar:

· y safonau academaidd a gyflawnir gan fyfyrwyr a, lle bo hynny’n briodol, lefelau eraill o gymhwysedd;
· ansawdd cyffredinol y rhaglen gan gynnwys a oes digon o adnoddau, profiad myfyrwyr, ansawdd addysgu a dysgu;
· asesu mewn perthynas â deilliannau dysgu’r rhaglen;
· argymhellion ar faterion academaidd a materion eraill sy’n gofyn am sylw;
· unrhyw sylwadau gan fyfyrwyr ynglŷn â’r rhaglen a’i dull cyflwyno;
· ymddygiad y Bwrdd Arholi;
· meincnodi;
· materion perthnasol eraill.
Ni ddylai adroddiadau Arholwyr Allanol gyfeirio at fyfyrwyr unigol yn ôl eu henw (ac eithrio ar gyfer adroddiadau ar draethodau hir/graddau ymchwil Gradd Meistr).

21.9 Dylai Arholwyr Allanol ar gyfer rhaglenni cydweithredol fod mewn sefyllfa i raddnodi safonau a gyflawnir gan fyfyrwyr yn erbyn y rhai ar gyfer rhaglenni tebyg y DU ac yn arbennig ar gyfer rhaglenni breiniol a rhaglenni breiniol allgymorth, yn erbyn rhaglen gyfatebol y Brifysgol. Felly, ar gyfer y rhain mae’n hanfodol, lle bynnag y bo modd, bod yna elfennau cyffredin ym mhrosesau’r arholiadau allanol ar draws rhaglen y Brifysgol a’r sefydliad cydweithredol. Lle nad yw hyn yn bosibl, bydd cysylltiadau’n cael eu trefnu.

21.10 Bydd yr holl Arholwyr Allanol yn cael eu cynefino ynghylch gofynion a systemau archwilio allanol y Brifysgol (a thrydydd parti, fel y bo’n briodol).

22 Cymedrolwyr/Tiwtoriaid Cyswllt

22.1 Penodir cymedrolwyr i bob rhaglen gydweithredol yn yr Ysgolion Addysg a Pholisi Cymdeithasol, Chwaraeon a Gwyddorau Iechyd a Chelf. Cânt eu penodi hefyd ar gyfer rhaglenni yng Nghymru sydd yn yr Ysgol Reoli a’r Ysgol Dechnolegau. Penodir Tiwtoriaid Cyswllt ar gyfer gweithgareddau TNE Ysgol Reoli ac Ysgol Dechnolegau Caerdydd (a gynhelir y tu allan i Gymru). Mae eu hymdrechion yn sicrhau bod ansawdd a safonau academaidd y rhaglen a gyflawnir gan fyfyrwyr yn cael eu cynnal ar lefel briodol a derbyniol (yn unol â’r FHEQ) a bod yr ansawdd yn gwella.

Penodir cymedrolwyr gan Ysgolion ac mae eu manylion yn cael eu nodi gan y Pwyllgor Ansawdd a Safonau Academaidd. Mae Tiwtoriaid Cyswllt yn cael eu penodi trwy eu Hysgol trwy broses ymgeisio a chyfweld ac yn cael eu hadrodd i’r Pwyllgor Ansawdd a Safonau Academaidd.

Ar gyfer rhaglenni sydd yn Ysgol Reoli ac Ysgol Dechnolegau Caerdydd, penodir o leiaf un Tiwtor Cyswllt i bob partneriaeth a byddant yn gyfrifol am yr holl raglenni o fewn y bartneriaeth honno.

Bydd cymedrolwyr yn cael eu henwebu ar sail eu harbenigedd mewn perthynas â’r rhaglen a bydd nifer gwirioneddol cymedrolwyr y rhaglen yn dibynnu ar faint o arbenigeddau gwahanol sydd eu hangen.

22.2 Pwrpas Cymedrolwyr yw:

· gweithredu fel cyswllt adrodd a gweithredu rhwng yr Ysgol, y Brifysgol a’r sefydliad cydweithredol;
· gweithredu fel cynghorydd i dîm rhaglen y sefydliad cydweithredol ar faterion rheoleiddio, prosesau sicrhau a gwella ansawdd, mecanweithiau ar gyfer gwneud newidiadau i raglenni, dehongli agweddau ar ddogfen y rhaglen (lle bo hynny’n briodol), cyflwyno rhaglenni, a materion perthnasol eraill;
· lle bo angen, sicrhau bod cymwysterau mynediad myfyrwyr yn cydymffurfio â’r gofynion a bennwyd adeg dilysu;
· cynghori partneriaid ar Gynlluniau Gwella Rhaglenni drafft cyn eu cyflwyno i’r Brifysgol;
· sicrhau, drwy arolygu a chymedroli yn ôl yr angen, bod ymarferion a chwestiynau asesu/arholi ar lefel briodol a bod cynlluniau marcio a marcio ar lefel briodol, ac yn deg; ar gyfer rhaglenni breiniol mae’n ddymunol bod asesiad cyffredin ar draws y rhaglen “gartref” a chydweithredol yn digwydd lle bynnag y bo modd;
· cynghori’r sefydliad cydweithredol ar faterion yn ymwneud ag adnoddau ar gyfer y rhaglen;
· monitro newidiadau staffio ac ychwanegiadau at dîm y rhaglen;
· mynychu o leiaf un cyfarfod o Bwyllgor y Rhaglen bob blwyddyn academaidd a sicrhau bod Pwyllgor y Rhaglen yn gweithredu’n effeithiol ac yn mynd i’r afael â materion sy’n effeithio ar ansawdd a safonau;
· mynychu cyfarfodydd y Bwrdd Arholi a lle bo angen cynghori ar weithdrefnau a chymedroli graddau; a gwahodd yr Arholwr Allanol i gyfarfodydd priodol y Bwrdd Arholi;
· darparu a/neu hwyluso, lle bo hynny’n bosibl ac yn briodol, sesiynau datblygu/hyfforddi staff ar gyfer staff tîm y rhaglen;
· sicrhau bod pryderon myfyrwyr yn cael eu trafod yn y fforymau perthnasol.
Bwriad yr uchod yw sicrhau bod y rhaglen yn cael ei chyflwyno ar lefel ansawdd briodol a bod myfyrwyr sy’n graddio yn gwneud hynny i’r safonau gofynnol.

22.3 Pwrpas y Tiwtor Cyswllt yw bod yn brif bwynt cyswllt yn yr Ysgol ar gyfer partneriaeth gydweithredol benodol.

Mae hyn yn cynnwys:

· Rôl sicrhau ansawdd: gan gynnwys cynghori ar reoliadau a gweithdrefnau’r Brifysgol a chynghori partneriaid ar addasiadau i raglenni;
· Rôl gwella ansawdd: nodi anghenion datblygu staff yn y sefydliad partner, cymryd rhan mewn digwyddiadau hyfforddi a’u hwyluso a rhannu arfer da gyda phartneriaid;
· Cynghori partneriaid ar Gynlluniau Gwella Rhaglenni drafft cyn eu cyflwyno i’r Brifysgol;
· Cwrdd â myfyrwyr yn ystod ymweliadau â sefydliadau partner;
· Mynychu pwyllgor y rhaglen yn y sefydliad partner neu o bell (o leiaf un y flwyddyn);
· Mynychu Byrddau Arholi;
· Cynorthwyo gyda phrosesau sefydlu staff a myfyrwyr (lle bo angen);
· Cytuno ar galendr academaidd gyda phartneriaid;
· Adrodd ar faterion yn ymwneud â’r bartneriaeth i Bwyllgorau Ysgolion a Phwyllgorau Prifysgol perthnasol;
· Monitro gwaith recriwtio (gyda GE) a chefnogi gweithgareddau recriwtio yn y partner, gan gynnwys trosglwyddiadau ar y campws;
· Cynorthwyo gyda’r broses derbyn a sicrhau bod cymwysterau myfyrwyr yn cydymffurfio â’r gofynion mynediad y cytunwyd arnynt adeg dilysu;
· Monitro deunyddiau marchnata a chyhoeddusrwydd, a darparu cymorth marchnata lle bo angen (gyda GE);
· Cynghori ar lawlyfrau myfyrwyr a’u monitro;
· Cymheiriaid yn arsylwi ar addysgu (lle bo angen);
· Cymeradwyo aelodau staff newydd mewn sefydliadau partner (a chyfweld, os ystyrir bod hynny’n angenrheidiol);
· Adolygu’n barhaus adnoddau yn y sefydliad partner a chynghori ar welliannau angenrheidiol a’u monitro;

· Darparu cymorth i bartneriaid ar ddeunyddiau dysgu a Moodle;
· Adrodd i’r Brifysgol ar yr uchod yn dilyn ymweliadau.

Bwriad yr uchod yw sicrhau bod y rhaglen yn cael ei chyflwyno ar lefel ansawdd briodol a bod myfyrwyr sy’n graddio yn gwneud hynny i’r safonau gofynnol.

22.4 Bydd Cymedrolwyr/Tiwtoriaid Cyswllt yn ymweld â’r sefydliad cydweithredol yn ôl yr angen er mwyn sicrhau bod y rhaglen yn mynd rhagddi’n briodol. Bydd Cymedrolwyr/Tiwtoriaid Cyswllt fel arfer yn ymweld â’r sefydliad cydweithredol yn ystod pob sesiwn academaidd yn ôl amserlen a drafodir gyda’r sefydliad cydweithredol. Os nad yw hyn yn bosibl, dylai’r cymedrolwr/tiwtor cyswllt wneud trefniadau i ryngweithio â staff a myfyrwyr y Sefydliad Partner trwy ddulliau amgen, er enghraifft, cyfarfodydd fideogynadledda. Dylai ymweliadau Cymedrolwr/Tiwtor Cyswllt o’r fath gynnwys cymryd rhan mewn cyfarfod o Bwyllgor y Rhaglen ac yng nghyfarfodydd y Byrddau Arholi os yw’n bosibl. Rhagwelir y bydd Cymedrolwyr/Tiwtoriaid Cyswllt hefyd:

· yn cyfarfod myfyrwyr ac yn trafod y rhaglen â nhw;
· adolygu cyfleusterau mewn perthynas â datblygiadau rhaglenni a niferoedd myfyrwyr;
· adolygu gwaith myfyrwyr;
· adolygu cofnodion Pwyllgor y Rhaglen;
· adolygu amserlenni aseiniadau a lle bo hynny’n bosibl (rhaglenni breiniol) eu cysoni â’r rhaglen ‘gartref’;
· adolygu cynlluniau addysgu;
· cyfarfod yn anffurfiol â Chyfarwyddwr y Rhaglen ac aelodau o dîm y rhaglen.

Gall Cymedrolwyr/Tiwtoriaid Cyswllt weithredu, gwneud argymhellion, a chyfrannu at weithgareddau datblygu staff yn ystod eu hymweliadau hefyd, neu gynorthwyo mewn unrhyw ffordd arall fel y gallant gyflawni swyddogaeth mentor a chynghorydd i dîm y rhaglen.

22.5 Ar wahân i gysylltu trwy ymweliadau, bydd Cymedrolwyr/Tiwtoriaid Cyswllt yn derbyn gan y sefydliad cydweithredol, i’w cymeradwyo ac yn ôl amserlenni y cytunwyd arnynt:

· asesiadau a phapurau arholi drafft, a chynlluniau marcio (yn seiliedig ar ddeilliannau dysgu arfaethedig) sy’n gysylltiedig â’r rhain a/neu, ar gyfer rhaglenni breiniol, hwyluso’r broses o ddatblygu asesiadau cyffredin lle bynnag y bo’n bosibl ar draws y Brifysgol a’r sefydliad cydweithredol;
· copïau o bapurau arholi;
· os nad yw’n cael ei gynnwys yn yr adolygiad o waith myfyrwyr, sampl y cytunwyd arno o waith aseiniad myfyrwyr a sgriptiau arholiad cyn yr ymweliad;
· unrhyw ddogfennaeth arall y gofynnir amdani gan y Cymedrolwr/Tiwtor Cyswllt er mwyn sicrhau bod ansawdd y rhaglen a’r safonau a gyflawnir gan fyfyrwyr yn briodol.

22.6 Bydd y Cymedrolwr/Tiwtor Cyswllt yn mynnu cyfwerthedd o ran asesu, a bydd trefniadau o’r fath yn cynnwys cymeradwyo asesiadau gan y Brifysgol.

22.7 Rhaid cyflwyno adroddiad blynyddol ac adroddiad interim gan y Cymedrolwr/Tiwtor Cyswllt i’r QED. Ochr yn ochr â hyn bydd adroddiadau Cymedrolwyr/Tiwtoriaid Cyswllt yn mynd i’r afael â’r canlynol:

· materion a godwyd gan fyfyrwyr ac unrhyw gamau a gymerwyd neu a gynigiwyd i’w hystyried neu fynd i’r afael â nhw;
· arsylwadau ynghylch yr adnoddau - gan gynnwys staffio, adnoddau ffisegol, llyfrgell ac adnoddau dysgu eraill - gydag argymhellion ar gyfer gwella lle bo angen;
· gweithgarwch datblygu staff gan dîm y rhaglen, anghenion datblygu staff canfyddedig, a sut y bydd gweithgareddau o’r fath o fudd i’r rhaglen;
· sylwadau ar gyflawni rhaglenni a rheoli rhaglenni;
· materion sy’n deillio o Bwyllgorau Rhaglenni a chofnodion cyfarfodydd, ac unrhyw drafodaeth a chamau a gymerwyd o ganlyniad i faterion yn ymwneud â Chymedrolwyr/Tiwtoriaid Cyswllt, Arholwyr Allanol ac ymgynghori â myfyrwyr;
· cynnydd a wnaed mewn perthynas â materion sy’n deillio o argymhellion y Panel Sefydlog, camau gweithredu ac argymhellion adolygiad cyfnodol;
· materion sy’n ymwneud â rheoliadau a gweithdrefnau’r Brifysgol (ac unrhyw drydydd parti, fel y bo’n briodol), gan gynnwys arsylwadau cydymffurfio;
· lle bo hynny’n berthnasol, sylwadau ar safon yr aseiniadau a’r papurau arholi a osodwyd, cynlluniau marcio a safon marcio, o gymharu â rhaglenni cyfatebol yn y Brifysgol;
· arsylwadau ar amserlenni aseiniadau a chynlluniau addysgu;
· unrhyw faterion cyffredinol eraill sy’n ymwneud â’r rhaglen.

Yn dilyn cyfarfodydd sy’n cyd-fynd â phresenoldeb y Cymedrolwr/Tiwtor Cyswllt yn y Byrddau Arholi, dylai adroddiadau ystyried y canlynol hefyd:

· y safonau cyffredinol a gyflawnwyd gan fyfyrwyr;
· y broses o gynnal asesiadau ac arholiadau;
· y gwaith o gynnal y Bwrdd Arholi ac unrhyw gyfarfod ymlaen llaw, a phriodoldeb y broses o baratoi a threfnu papurau ar gyfer y Bwrdd Arholi;
· unrhyw broblemau a wynebwyd, ac unrhyw gynigion o ganlyniad i hynny ar gyfer datblygu staff.
22.8 Mae rhagor o fanylion ynglŷn â rôl a chyfrifoldebau’r Cymedrolwr/Tiwtor Cyswllt i’w gweld yn Llawlyfr Cymedrolwr/Tiwtor Cyswllt y Brifysgol. Darperir y rhain i’r holl Gymedrolwyr/Tiwtoriaid Cyswllt ar ddechrau pob blwyddyn academaidd.

23 Byrddau Arholi

23.1 Y Bwrdd Arholi yw’r corff sy’n gyfrifol am ystyried perfformiad myfyrwyr ar y rhaglen ac am gadarnhau canlyniadau asesu ac arholiadau, ac unrhyw ddosbarthiadau o ddyfarniadau sy’n deillio o hynny.

23.2 Bydd Cylch Gorchwyl ac Ymddygiad Byrddau Arholi yn debyg i’r rheiny ar gyfer rhaglenni’r Brifysgol fel y nodir yn Llawlyfr Academaidd y Brifysgol o dan Rheoliadau Asesu Rheoliadau Asesu. Lle bo hynny’n bosibl, cynhelir Byrddau Arholi cyffredin gyda rhaglen gartref y Brifysgol.

23.3 Bydd aelodaeth Byrddau Arholi fel yr hyn a nodir yn y Llawlyfr Academaidd gyda’r gwahaniaethau canlynol mewn achosion lle nad oes Bwrdd Arholi cyffredin:

· bydd Cymedrolwr (Cymedrolwyr)/Tiwtor (Tiwtoriaid) Cyswllt y Brifysgol yn bresennol ym mhob Bwrdd Arholi a bydd eu llais yn gyfartal â llais Arholwyr Mewnol ar ddeilliannau, a gallant gynghori hefyd ar weithdrefnau’r Brifysgol lle bo hynny’n briodol;
· bydd y Cadeirydd yn cael ei enwebu a’i gymeradwyo fel y disgrifir o dan ‘Rheoliadau Asesu fel y nodir yn Llawlyfr Academaidd y Brifysgol.
Ar gyfer Byrddau Arholi cyffredin, dylai’r Cymedrolwr/Tiwtor Cyswllt fod yn bresennol hefyd.

23.4 Bydd adroddiadau cyfarfodydd y Bwrdd Arholi yn cael eu cynhyrchu gan y Brifysgol a chânt eu hanfon i’r Ysgol, y Cymedrolwr/Tiwtor Cyswllt a’r Sefydliad Partner.

24 Cynlluniau Gwella Rhaglenni

24.1 Monitro rhaglenni yn flynyddol yw conglfaen prosesau sicrhau a gwella ansawdd y Brifysgol. Mae angen Cynlluniau Gwella Rhaglenni gan bob rhaglen Brifysgol mewn partneriaid TNE a rhaid eu cwblhau ar sail rhaglen (yn hytrach nag ar sail clwstwr).

24.2 Y nod yw mynd i’r afael ag unrhyw faterion neu dueddiadau arwyddocaol a amlygir mewn data ac i helpu timau’r rhaglen i wneud penderfyniadau effeithiol ar wella. Dylai’r cynlluniau adlewyrchu data Cynlluniau Gwella Rhaglenni’r Brifysgol a fydd ar gael i bartneriaid gan Gyfarwyddiaeth Gwella Ansawdd (QED) y Brifysgol

24.3 Rhoddir pwyslais ar adnabod materion yn amserol a’r camau dilynol a gymerwyd i fynd i’r afael â nhw, a thrwy hynny hyrwyddo dull gwella ansawdd lle mae ansawdd gweithgareddau addysgu a dysgu, y cwricwlwm, a phrofiad myfyrwyr yn destun myfyrio trylwyr.

24.4 Mae Cynllun Gwella Rhaglen yn ganolog i’r gwaith o fonitro rhaglenni ac mae’n sail ar gyfer pob Adolygiad cyfnodol a dewisol o Raglenni, ac ar gyfer nodi a chefnogi cyfleoedd ar gyfer newid a gwella rhwng y pwyntiau adolygu cyfnodol hynny. Mae’n broses ddynamig, sy’n caniatáu ar gyfer, ac yn disgwyl, myfyrio, gwerthuso a chynllunio. Gall arholwyr allanol, cyrff dyfarnu allanol, adolygwyr ac aseswyr graffu ar y gwerthusiadau.

24.5 Gofynnir i dimau rhaglenni greu eu Cynlluniau Gwella Rhaglenni a ddylai fynd i’r afael ag unrhyw faterion neu dueddiadau sylweddol a amlygir yn y data ac i helpu timau rhaglenni i wneud penderfyniadau effeithiol ar gyfer gwella. Dylai’r cynlluniau hyn gael eu datblygu gan Gyfarwyddwr y Rhaglen yn y partner, a fydd yn cael ei gefnogi gan ei Gymedrolwr/Tiwtor Cyswllt perthnasol.

24.6 Yna cymeradwyir fersiwn derfynol o’r Cynllun gan y Deon Cyswllt Partneriaethau o Ysgol berthnasol y Brifysgol, a fydd wedyn yn llunio Cynllun Ymgysylltu â Myfyrwyr ar lefel ysgol yn seiliedig ar gynnwys yr holl Gynlluniau Gwella Rhaglenni partneriaeth yn yr Ysgol.

24.7 Yna mae QED yn cynhyrchu dadansoddiad o’r holl Gynlluniau Gwella  Rhaglenni a chynlluniau Ysgol fel y bo’n briodol. 

25 Adolygiad Cyfnodol

25.1 Cynhelir Adolygiad Cyfnodol o bob rhaglen Brifysgol ar gyfnodau o oddeutu pum mlynedd a rhoddir gwybodaeth am adolygiadau o’r fath yn y Llawlyfr Academaidd. 

25.2 Pwrpas hanfodol yr Adolygiad Cyfnodol yw sicrhau bod ansawdd a safonau a osodwyd wrth gyflwyno rhaglen wedi’u cynnal a bod datblygiadau a newidiadau perthnasol wedi’u cynnal ac yn cael eu dogfennu’n briodol.

25.3 Gall Adolygiadau Cyfnodol gynnwys proses o graffu ar raglenni unigol neu graffu ar grwpiau o raglenni cysylltiedig. Felly, gellir adolygu rhaglen a gynigir ar y cyd fel rhan o adolygiad cyfnodol o’r rhaglen yn y Brifysgol neu ar ei phen ei hun.

25.4 Cyfrifoldeb yr Ysgol gysylltiedig yn ogystal â’r Cymedrolwr/Tiwtor Cyswllt yw sicrhau bod y Sefydliad Cydweithredol wedi’i hysbysu a’i baratoi’n llawn ar gyfer yr adolygiad a bod amserlenni priodol yn cael eu dilyn.

25.5 Cynhelir yr Adolygiad Cyfnodol drwy ystyriaeth y Panel Sefydlog a bydd y broses a’r ystyriaeth yn adlewyrchu elfennau o gymeradwyaeth y Panel Sefydlog o raglenni newydd. Bydd y Panel fel arfer yn cynnwys:

25.5.1 Cadeirydd - aelod o staff y Brifysgol, ond y tu allan i’r Ysgol dan sylw (ar gyfer digwyddiadau tramor, bydd y Cadeirydd yn cael ei dynnu o gofrestr o staff sydd â chymwysterau a phrofiad priodol);

25.5.2 Aelodau priodol o staff y Brifysgol y tu allan i’r Ysgol dan sylw (ar gyfer digwyddiadau tramor, bydd yr aelod staff yn cael ei dynnu o gofrestr o staff sydd â chymwysterau a phrofiad priodol);

Bydd staff o’r QED yn cofnodi’r cyfarfodydd.

Yn bresennol:

Cynrychiolaeth briodol o’r Ysgol dan sylw.

25.6 Fel arfer, bydd gan Gadeirydd Panel yr Adolygiad Cyfnodol brofiad fel Cadeirydd neu Aelod o Banel digwyddiadau dilysu/adolygu’r Panel Sefydlog yn y Brifysgol a’r tu allan iddi. Nid oes angen i Gadeirydd y Panel fod yn arbenigwr pwnc mewn maes sy’n berthnasol i’r rhaglen. Bydd cysylltiad agos â’r rhaglen yn rhwystro unigolion rhag cadeirio Panel yr Adolygiad Cyfnodol. Ar gyfer digwyddiadau tramor, bydd y Cadeirydd yn cael ei dynnu o gofrestr o staff sydd â chymwysterau a phrofiad priodol.

25.7 Bydd natur y digwyddiad adolygu cyfnodol yn adlewyrchu natur y rhaglen a’r trefniant cydweithredol penodol.

25.8 Bydd y rhaglen ar gyfer y digwyddiad adolygu cyfnodol fel arfer yn cynnwys:

· cyfarfod preifat o’r Panel er mwyn adolygu’r ddogfennaeth a ddarparwyd; bydd y Panel yn nodi materion y mae’n dymuno eu codi gyda thîm y rhaglen;
· cyfarfod o’r Panel gyda rheolwyr perthnasol y sefydliad cydweithredol; bydd hyn yn golygu y bydd modd rhoi’r rhaglen yng nghyd-destun portffolio’r sefydliad cydweithredol ac archwilio materion sy’n ymwneud â chanfod adnoddau, staffio/datblygu staff a mentrau wrth ddarparu rhaglenni (e.e. cynllunio adnoddau dysgu);
· cyfarfod o’r Panel â thîm y rhaglen fel y gall y Panel archwilio perfformiad y rhaglen ers cymeradwyo/dilysu’r rhaglen freiniol neu’r adolygiad diwethaf, materion ansawdd a safonau, materion gwella ansawdd, rheolaeth y rhaglen, arferion asesu, ac ati;
· cyfarfod gyda myfyrwyr o’r rhaglen (a, lle bo hynny’n bosibl, cyn-fyfyrwyr a chyflogwyr).

25.9 Bydd Cadeirydd Panel yr Adolygiad Cyfnodol yn gorffen yr adolygiad gydag adroddiad llafar ar brif gasgliadau ac argymhellion y Panel. Bydd adroddiad ysgrifenedig y cytunwyd arno, gydag unrhyw gamau gweithredu ac amserlenni, yn cael ei lunio o fewn pedair wythnos gan y QED ac yn cael ei ddosbarthu i’r Ysgol dan sylw, y Cymedrolwr/Tiwtor Cyswllt, y Gofrestrfa Academaidd, y sefydliad cydweithredol, Aelodau’r Panel, y Pwyllgor Ansawdd a Safonau Academaidd.

25.10 Bydd y QED yn adrodd deilliannau i’r Pwyllgor Ansawdd a Safonau Academaidd.

26 Adolygiad Cyfnodol o Bartneriaethau Darpariaeth Gydweithredol

D.S. Mae’r broses Adolygu Partneriaethau’n cael ei hystyried ymhellach ar hyn o bryd gan y Pwyllgor Rhyngwladol ac AQSC. 

27 Gwiriadau Diwydrwydd Dyladwy Cyfnodol

Yn unol â Chod Ansawdd y QAA, bydd y Brifysgol yn cynnal adolygiadau diwydrwydd dyladwy cyfnodol o’i phartneriaid cydweithredol.

Bydd yr wybodaeth ganlynol yn cael ei chasglu bob tair blynedd gan yr Adran Ymgysylltu Byd-eang, neu’n amlach os yw’r Pwyllgor Rhyngwladol yn pennu bod hynny’n angenrheidiol:

1. Cyfrifon ariannol wedi’u harchwilio ar gyfer y ddwy flynedd flaenorol;
2. Manylion perchnogaeth y sefydliad partner;
3. Manylion am unrhyw newidiadau i statws cyfreithiol y partner a manylion unrhyw gamau cyfreithiol sydd ar y gweill;
4. Manylion o’r hyn sydd ei angen ar gyfer gofynion cydnabod/achredu/cymeradwyo ffurfiol gan yr awdurdodau perthnasol yn y wlad ar gyfer darparwyr a rhaglenni cydweithredol;
5. Bydd y Brifysgol yn cynnal gwiriad credyd ar y sefydliad partner hefyd;
6. Bydd y Brifysgol yn asesu hefyd a oes unrhyw faterion cyfreithiol/gwleidyddol/ moesegol/diwylliannol ac yn ymwneud ag enw da y mae angen eu hystyried.
7. Cydraddoldeb, Amrywiaeth a Chynhwysiant. Dylid darparu crynodeb ar y ffordd y mae Met Caerdydd yn gwirio bod y partner yn cyd-fynd ag egwyddorion y Brifysgol, yn enwedig lle mae ‘hawliau’ yn fwy cyfyngedig.
8. Sylwebaeth ar y ffordd y mae’r Brifysgol yn sicrhau nad yw recriwtio ar y campws ym Met Caerdydd yn cael ei effeithio gan y bartneriaeth.


[Ar gyfer partneriaid Addysg Bellach yng Nghymru, bydd yr angen am ddiwydrwydd dyladwy wedi’i ddiweddaru yn cael ei hepgor.]

28 Cyfrifoldebau Gweinyddol

28.1 Bydd y broses o weinyddu rhaglenni darpariaeth gydweithredol yn cael ei rheoli fel a ganlyn:

· cofrestru myfyrwyr ar y rhaglen gydweithredol; gwybodaeth am fyfyrwyr unigol, gan gynnwys cymwysterau mynediad, yn cael ei darparu mewn modd rhagnodedig ac yn ôl amserlenni y cytunwyd arnynt (Tîm Ymgysylltu Byd-eang)
· gweinyddu’r system ar gyfer penodi a thalu Arholwyr Allanol (Y Gyfarwyddiaeth Gwella Ansawdd)
· uniondeb trefniadau asesu, gan gynnwys goruchwylio; mae gan y Gofrestrfa Academaidd yr hawl i ofyn am wybodaeth am y rhain a’u cymeradwyo; ac yn ôl yr angen i archwilio trefniadau o’r fath; gall y Gofrestrfa Academaidd ofyn am adroddiadau ar drefniadau o’r fath; (Gwasanaethau’r Gofrestrfa)
· hysbysu’r Bwrdd Academaidd am enwau Cadeiryddion Byrddau Arholi a dyddiadau, i’w cymeradwyo (Gwasanaethau’r Gofrestrfa)
· prosesu deilliannau penderfyniadau’r Bwrdd Arholi ar gyfer dyfarniadau, cynhyrchu tystysgrifau a thrawsgrifiadau lle bo hynny’n briodol, a rheoli diogelwch a phrosesau dosbarthu’r rhain fel y bo’n briodol (Gwasanaethau’r Gofrestrfa)
· gweinyddu apeliadau myfyrwyr yn erbyn penderfyniadau Byrddau Arholi ac arferion annheg (Gwasanaethau’r Gofrestrfa)

28.2 Bydd ysgolion a sefydliadau cydweithredol yn ymateb i geisiadau ar yr uchod pan fydd angen gan y Brifysgol.

29 Addasu Rhaglenni

29.1 Gellir gwneud newidiadau i raglenni ar ôl cymeradwyaeth gychwynnol drwy’r weithdrefn addasu neu drwy ddigwyddiad y Panel Sefydlog. Felly, mae angen i newidiadau o’r fath fod yn destun ymgynghori rhwng y Brifysgol a’r Sefydliad Cydweithredol ac mae angen eu hystyried ym Mhwyllgor y Rhaglen a’u cymeradwyo gan AQSC wedi hynny.

30 Gweithdrefnau ar gyfer Ymdrin â Phryderon Ansawdd

Mewn achosion lle mae pryderon difrifol sy’n effeithio ar ansawdd a safonau yn cael eu nodi mewn sefydliad partner (gan Bwyllgor, Cymedrolwr, Tiwtor Cyswllt, Arholwr Allanol neu rywle arall) dylid sefydlu is-grŵp o’r Pwyllgor Ansawdd a Safonau Academaidd er mwyn ystyried y pryderon ac argymell camau pellach, a all gynnwys cyflwyno adolygiad o’r rhaglen neu’r bartneriaeth. Bydd tystiolaeth yn cael ei cheisio gan yr holl bartïon perthnasol cyn i argymhelliad am weithredu gael ei wneud i’r Pwyllgor. Cynigir y dylai’r grŵp gynnwys y canlynol:

a) Cadeirydd y Pwyllgor Ansawdd a Safonau Academaidd (neu enwebai);
b) Pennaeth Gwella Ansawdd (neu enwebai);
c) Dirprwy Ddeon/Deon Cyswllt yn yr Ysgol berthnasol;
d) Un aelod o’r Pwyllgor nad yw’n gysylltiedig â’r Ysgol(ion) lle cynigir y ddarpariaeth dan sylw.

31 Tynnu’n ôl o Gymeradwyo/Dilysu Rhaglenni Breiniol

31.1 Mewn amgylchiadau lle ystyrir bod angen tynnu’n ôl o gymeradwyo rhaglen freiniol, rhaglen freiniol allgymorth neu raglen wedi’i dilysu, gall yr AQSC argymell tynnu’n ôl o’r fath drwy’r Brifysgol i’r Bwrdd Academaidd. Gall y Bwrdd Academaidd ar ôl ystyriaeth briodol ac argymhelliad gan y Pwyllgor Rhyngwladol hefyd gymeradwyo tynnu’n ôl ac yna trosglwyddo’r penderfyniad hwn i unrhyw drydydd parti dan sylw.

31.2 Gallai materion sy’n arwain at benderfyniad i dynnu’n ôl o gymeradwyo/dilysu rhaglen freiniol gynnwys y canlynol:

· gostyngiad mewn safonau deilliannau islaw’r lefel trothwy fel y dangosir gan adroddiadau Arholwyr Allanol, adroddiadau Cymedrolwyr/Tiwtoriaid Cyswllt, adroddiadau Asesu Allanol, ac ati, yn dilyn ymdrechion mynych i wrthdroi’r dirywiad;

· gostyngiad yn ansawdd y rhaglen a/neu ansawdd profiad y myfyriwr sy’n is na’r hyn a ragwelir wrth gymeradwyo/dilysu rhaglen freiniol, yn dilyn ymdrechion mynych a/neu niferus i wrthdroi’r dirywiad;

· pan fo’r berthynas rhwng y Brifysgol a’r sefydliad cydweithredol yn chwalu, ac ystyrir na ellir adfer y berthynas;

· pan na chydymffurfir â gofynion rheoleiddiol y Brifysgol dro ar ôl tro, yn dilyn rhybuddion mynych;

· toriadau difrifol o’r trefniadau ariannol gan y sefydliad cydweithredol;

· niferoedd isel o fyfyrwyr.

31.3 Yn dilyn penderfyniad gan y Bwrdd Academaidd (ar argymhelliad y Pwyllgor Rhyngwladol) i dynnu’n ôl o gymeradwyo/dilysu rhaglen freiniol, bydd y Brifysgol yn sicrhau trwy ddulliau addas bod buddiannau myfyrwyr ar y rhaglen yn cael eu diogelu cyn belled ag y bo modd gan un neu ragor o’r mesurau canlynol:

· trefnu i fyfyrwyr presennol ymgymryd â gweddill eu hastudiaethau yn y Brifysgol neu rywle arall;

· caniatáu i fyfyrwyr presennol gwblhau’r rhaglen yn y sefydliad cydweithredol gan ganiatáu i unrhyw garfanau newydd gofrestru ar y rhaglen hefyd; (gellid defnyddio’r mesur hwn fel mecanwaith interim hefyd hyd nes y gall y sefydliad cydweithredol ddangos i’r Brifysgol y dylid adfer cymeradwyaeth/dilysiad y rhaglen freiniol);

· cyhoeddi tystysgrifau “camau” y Brifysgol (fel Tystysgrifau a Diplomâu Prifysgol) fel y gall myfyrwyr ddefnyddio’r rhain at ddibenion statws uwch naill ai ar unwaith neu’n ddiweddarach er mwyn cael mynediad i raglenni, fel y trefnir ganddynt hwy eu hunain, mewn mannau eraill.

31.4 Yn unrhyw un o’r achosion uchod, rhaid ymgynghori’n llawn â myfyrwyr, Cymedrolwyr/Tiwtoriaid Cyswllt, Arholwyr Allanol a’r sefydliad cydweithredol er mwyn penderfynu ar y rhaglen neu raglenni gorau ar gyfer gweithredu. Bydd hyn yn cael ei gymeradwyo gan y Bwrdd Academaidd hefyd yn dilyn argymhelliad gan y Pwyllgor Ansawdd a Safonau Academaidd.

31.5 Ar ôl tynnu’n ôl o gymeradwyo, bydd y sefydliad cydweithredol yn cael ei hysbysu’n ysgrifenedig gan y Dirprwy Is-Ganghellor Ymgysylltu Busnes, Byd-eang a Dinesig na chaiff hysbysebu’r rhaglen gan ddefnyddio enw’r Brifysgol (neu unrhyw drydydd parti sy’n ymwneud â chymeradwyo/dilysu rhaglen freiniol) neu mewn unrhyw ffordd arall cynnwys y Brifysgol, ac eithrio ar gyfer yr achosion hynny sy’n angenrheidiol ac a gymeradwyir (gan y Bwrdd Academaidd) sy’n gysylltiedig â’r carfanau o fyfyrwyr sy’n cwblhau eu hastudiaethau yn y sefydliad cydweithredol.

32 Strategaeth Ymadael ar ôl Terfynu Partneriaeth Gydweithredol 
Cyfrifoldeb am Ansawdd a Safonau
Fel y corff dyfarnu graddau ar gyfer ei rhaglenni breiniol ac wedi’u dilysu, y Brifysgol sy’n gyfrifol yn y pen draw am safonau academaidd ac ansawdd cyfleoedd dysgu, waeth ble mae’r cyfleoedd hyn yn cael eu darparu a phwy sy’n eu darparu. Mae’n ofynnol i bartneriaid sy’n ymwneud â chyflawni trefniant cydweithredol gadw at bolisïau a gweithdrefnau sicrhau ansawdd y Brifysgol ac amlinellir y cyfrifoldebau hyn yn y Memorandwm Cytundeb a lofnodir ar ddechrau’r cydweithrediad.

Mewn Achos o Derfynu 

Ar ddechrau unrhyw drefniant cydweithredol mae’r ddau barti yn llofnodi Memorandwm Cytundeb. Mae’r Memorandwm yn datgan:

‘Yn achos cyfnod rhybudd nad yw’n caniatáu i’r garfan fwyaf diweddar o fyfyrwyr gwblhau’r Rhaglenni, mae’r ddau barti felly yn cytuno i geisio trefniadau amgen priodol ar gyfer myfyrwyr o’r fath. Mae trefniadau o’r fath yn cynnwys cofrestru ar gamau priodol o Raglenni sydd â chysylltiad agos naill ai ym Mhrifysgol Metropolitan Caerdydd, y Sefydliad Cydweithredol neu mewn man arall.’

Strategaeth Ymadael

Er mwyn lleihau’r risgiau sy’n gysylltiedig â therfynu trefniant cydweithredol, mae’r Brifysgol yn rheoli’r risgiau hyn ar ddau gam allweddol. Mae’r cyntaf yn digwydd ar ddechrau’r cydweithrediad ac wedi’i ymgorffori yng ngweithdrefnau diwydrwydd dyladwy’r Brifysgol. Mae’r ail yn digwydd wrth derfynu trefniant cydweithredol, sef datblygu strategaeth ymadael.

Pwrpas strategaeth ymadael yw diogelu safonau academaidd a phrofiad myfyrwyr ar ôl terfynu trefniant cydweithredol ac i ganiatáu i fyfyrwyr cofrestredig gwblhau eu rhaglen astudio, neu raglen debyg, gyda chyn lleied o darfu â phosibl.

Yn y mwyafrif o achosion, ni fydd unrhyw garfanau newydd o fyfyrwyr yn cael eu cofrestru ar ôl terfynu trefniant cydweithredol. Mewn amgylchiadau eithriadol lle mae ymrwymiadau wedi’u gwneud i ddarpar fyfyrwyr sydd heb ddechrau astudio eto, gall y Brifysgol ystyried caniatáu cofrestru carfanau ychwanegol. Mewn achosion o’r fath, rhaid cynnwys y carfanau ychwanegol hyn yn y strategaeth ymadael.

Ar ôl terfynu’r trefniant cydweithredol gan y naill barti neu’r llall, dylid cyflwyno strategaeth ymadael i Bwyllgor Rhyngwladol y Brifysgol ei hystyried.

Dylai’r Tîm Ymgysylltu Byd-eang lunio’r strategaeth ymadael mewn ymgynghoriad â’r Partner, yr Ysgol, y Gyfarwyddiaeth Gwella Ansawdd ac unrhyw bartïon eraill a ddylai gyfrannu at y strategaeth. Os yw’r strategaeth yn cynnwys trosglwyddo myfyrwyr i sefydliad arall ac eithrio’r Brifysgol neu’r sefydliad partner, rhaid i’r sefydliad sy’n derbyn gyfrannu at lunio a chytuno ar y strategaeth hefyd. Dim ond mewn achosion eithriadol, a chyda chytundeb penodol y myfyrwyr dan sylw, y bydd yr awdurdod dyfarnu yn cael ei drosglwyddo i gorff trydydd parti sy’n dyfarnu graddau.

Ar adegau lle mae sefydliad partner yn dod yn fethdalwr neu’n rhoi’r gorau i fasnachu, mae’r cyfrifoldebau sy’n gysylltiedig â chefnogi’r myfyrwyr sy’n weddill, fel yr amlinellir yn y Memorandwm Cytundeb, yn dal i fod yn gymwys. Dylai’r sefydliad partner wneud pob ymdrech i gyfrannu at lunio a gweithredu’r strategaeth ymadael. Ar y lleiaf, dylid gwneud trefniadau i drosglwyddo’r holl wybodaeth sydd ganddynt am fyfyrwyr i’r Brifysgol. Dylai’r strategaeth ymadael fanylu’r canlynol:

· Y rhesymau dros derfynu;
· Dyddiad yr hysbysiad terfynu a’r dyddiad terfynu;
· Y dyddiad y bydd y strategaeth yn dechrau a’r cyfnod a ragwelir ar gyfer cwblhau’r strategaeth;
· Dadansoddiad o niferoedd cyfredol ac arfaethedig myfyrwyr, eu camau cwblhau a’r dyddiadau cwblhau cynharaf a hwyraf posibl a ragwelir;
· Y trefniadau ariannol a fydd yn llywodraethu’r cydweithrediad yn ystod y strategaeth;
· Dadansoddiad o gyfrifoldebau a disgwyliadau’r holl bartïon a chrynodeb o sut y gall y rhain fod yn wahanol i’r rhai a amlinellir yn y Memorandwm Cytundeb;
· Gwybodaeth fanwl am sut y bydd y rhaglen yn cael ei haddysgu a’i gweinyddu yn ystod y cyfnod o ddod â’r rhaglen i ben;
· Pa wybodaeth sydd wedi’i rhoi i fyfyrwyr hyd yma;
· Sut y bydd cyfathrebu rhwng y partïon yn cael ei gynnal;
· Sut y bydd y strategaeth yn cael ei monitro o ddydd i ddydd.

Unwaith y bydd y strategaeth wedi’i chymeradwyo gan y Pwyllgor Rhyngwladol, bydd yn cael ei monitro drwy ddiweddariad blynyddol i’r Pwyllgor Rhyngwladol. Os oes angen diwygio’r strategaeth, rhaid i hyn gael ei gymeradwyo gan y Pwyllgor Rhyngwladol. Bydd unrhyw bryderon ynghylch ansawdd a safonau’r rhaglen yn cael eu cyfeirio at AQSC.

Ar ôl cymeradwyo’r strategaeth ymadael, bydd y sefydliad partner yn rhoi manylion cyswllt yr holl fyfyrwyr yr effeithir arnynt i’r Brifysgol. Bydd y myfyrwyr yn cael gwybod am y terfyniad gan y Brifysgol ac yn cael manylion llawn o’r opsiynau dilyniant sydd ar gael (dyfarniadau interim, dyfarnu credydau a Chydnabod Dysgu Blaenorol (RPL) i sefydliad arall, trosglwyddo i’r Brifysgol). Byddant yn cael manylion y bobl y gallant gysylltu â nhw i drafod yr opsiynau.

33 Symud Myfyrwyr rhwng Rhaglenni

33.1 Efallai y bydd myfyrwyr ar raglen freiniol yn dymuno ymgymryd â rhan o’u hastudiaethau ar fersiwn gartref y rhaglen, neu yn wir bod myfyrwyr ar y rhaglen gartref yn dymuno ymgymryd â rhan o’u hastudiaethau ar fersiwn freiniol y rhaglen.

33.2 Mae dwy senario sylfaenol yn bodoli i ddarparu ar gyfer yr uchod:

33.2.1 gall y myfyriwr derfynu ei le ar y rhaglen ar gam priodol a gwneud cais i’r rhaglen amgen i gael mynediad gyda statws uwch ar y cam priodol. Bydd y broses o reoli materion fel cofrestru, arholi, ffioedd, ac ati felly yn trosglwyddo i’r rhaglen amgen, gyda’r myfyriwr bellach yn fyfyriwr y rhaglen honno;

33.2.2 mae’r myfyriwr yn ymgymryd â rhannau o’r rhaglen amgen ond mae’n parhau i fod yn fyfyriwr y rhaglen wreiddiol.

33.3 O dan senario 33.2.2, mae’r canlynol yn gymwys:

· caiff timau’r rhaglen drefnu ar gyfer astudio ar y rhaglen amgen o dan y rheoliadau a nodir yng Nghyfrol 2, Adran 09.5 – Astudio ac Asesu Cyflenwol mewn Sefydliadau Tramor: Amrywiadau i Raglenni Wedi’u Dilysu ar gyfer Myfyrwyr Unigol Astudio ac Asesu Cyflenwol mewn Sefydliadau Tramor (Llawlyfr Academaidd). Mae hyn yn golygu y gellir cymryd hyd at 5 modiwl astudio ar y rhaglen amgen, fesul myfyriwr unigol, wedi i rai materion gael eu sicrhau;

· mae symudiad myfyrwyr wedi’i ymgorffori yn y broses o gymeradwyo/dilysu’r rhaglen(ni).


ATODIAD 1

YMWELIAD FETIO CYCHWYNNOL: DARPARIAETH GYDWEITHREDOL

Sylwch fod yr wybodaeth hon yn cael ei defnyddio i gasglu gwybodaeth gywir fel rhan o brosesau cymeradwyo a diwydrwydd dyladwy cychwynnol y Brifysgol. Mae’n hanfodol bod yr holl wybodaeth sydd wedi’i chynnwys yn gywir ac yn ddilys (gan gynnwys gwybodaeth ariannol). Gall methu â chydymffurfio â’r gofynion hyn arwain at derfynu’r broses gymeradwyo gychwynnol.

1. GWYBODAETH GYFFREDINOL


Enw a lleoliad y sefydliad cydweithredol:


Manylion perchnogaeth a strwythur llywodraethu’r sefydliad:

[Cofiwch atodi CVs neu fanylion bywgraffyddol ar gyfer pob perchennog.]


Statws Cyfreithiol y sefydliad:


A ganiateir i’r sefydliad ymrwymo i gytundebau cydweithredol sy’n rhwymo mewn cyfraith?


Ffynonellau cyllid ar gyfer y sefydliad:



Cynllun strategol a manylion cenhadaeth sefydliadol (sy’n ofynnol i bennu pa mor addas ydyw):


Dyddiad Sefydlu:



Strwythur rheoli:
Cofiwch atodi siart sefydliadol ar gyfer y ffordd y caiff y sefydliad ei reoli


2. CEFNDIR ACADEMAIDD

Maint presennol y sefydliad:


Manylion y rhaglenni a gynigir ar hyn o bryd (gan gynnwys cyrff dyfarnu):


Nifer y myfyrwyr, nifer y staff (gan gynnwys dadansoddiad o amser llawn/rhan-amser):
Cysylltiadau â sefydliadau eraill:


Prosesau Sicrhau Ansawdd cyfredol a strwythur pwyllgorau:




3. CYFLEUSTERAU AC ADNODDAU

Lleoliad y campws/yr holl gampysau:


A yw’r sefydliad yn berchen ar yr adeiladau addysgu neu’n eu prydlesu?
Staff Addysgu - gan gynnwys cydbwysedd amser llawn a rhan-amser:
Staff Cymorth - gan gynnwys cydbwysedd amser llawn a rhan-amser:


Manylion Datblygu Staff, Cyfle Cyfartal a Pholisïau Iechyd a Diogelwch:


Cyfleusterau TG:


Cyfleusterau ystafell ddosbarth:


Cyfleusterau llyfrgell:
Yn ogystal â daliadau llyfrgell ffisegol, dylech gynnwys manylion adnoddau llyfrgell electronig sydd ar gael i fyfyrwyr ar hyn o bryd a rhestru unrhyw danysgrifiadau cronfa ddata/cyfnodolion.



Cyfleusterau labordy (os yw’n berthnasol):


Manylion mynediad i fyfyrwyr anabl:

[D.S.: Nid yw gofynion Deddf Cydraddoldeb 2010 yn gymwys i bartneriaid tramor ar hyn o bryd.] Manylion y gwasanaethau cymorth i fyfyrwyr:
Y gyllideb ar gyfer cefnogi’r uchod i gyd:

4. GWIRIADAU DIWYDRWYDD DYLADWY

Statws ariannol - gan gynnwys cyfrifon ariannol wedi’u harchwilio ar gyfer y tair blynedd ariannol flaenorol, geirdaon bancwyr a chynlluniau busnes, lle maent ar gael.


D.S.: Bydd y Brifysgol yn gofyn am wybodaeth ariannol wedi’i diweddaru ac yn cynnal gwiriadau credyd fel rhan o’i ddiweddariad cyfnodol o ddiwydrwydd dyladwy.


Manylion y system addysg yn y wlad dan sylw:


Manylion ynghylch y gofynion ar gyfer cydnabyddiaeth/achrediad/cymeradwyaeth ffurfiol gan yr awdurdodau cenedlaethol perthnasol o ddarparwyr cydweithredol a rhaglenni yn y wlad-


Manylion am unrhyw bartneriaethau cyfredol neu flaenorol gyda Phrifysgolion, Colegau neu gyrff dyfarnu eraill (yn y wlad neu dramor). Os yw perthynas wedi’i therfynu, a fyddech cystal â rhoi manylion y rheswm dros derfynu.


Manylion y gwiriadau a gynhaliwyd gan staff y Brifysgol gyda’r awdurdodau yn y wlad:


Materion Cyfreithiol/Gwleidyddol/Moesegol/Diwylliannol i’w hystyried yn y cydweithrediad arfaethedig: 

Lefelau a Math o yswiriant sydd gan y sefydliad:

Manylion unrhyw ddyfarniadau cyfreithiol yn y tair blynedd diwethaf yn erbyn y sefydliad neu unrhyw gamau cyfreithiol sydd ar y gweill:

5. Y CYDWEITHREDIAD ARFAETHEDIG

Natur y cyswllt cychwynnol - e.e. trwy asiant, y British Council, asiantaeth llywodraeth dramor, sefydliad cydweithredol presennol, ac ati:


Rhaglenni arfaethedig:


Math o gydweithrediad-breiniol/wedi’i ddilysu/allgymorth:


A yw’r cynnig yn cynnwys dyfarniad deuol (a wneir gan y partner neu gorff dyfarnu arall)?


Niferoedd disgwyliedig myfyrwyr ar raglenni’r Brifysgol (am dair blynedd academaidd):


Dylid atodi cynllun busnes, i’w gwblhau ar y cyd gan y darpar bartner a staff y Brifysgol - gweler enghraifft yn yr atodiad.


Cymwysterau myfyrwyr wrth gael mynediad, gan gynnwys gofynion Saesneg:


Dull(iau) astudio:


Ffynhonnell cyllid myfyrwyr:


Gofynion y Corff Proffesiynol:



Manteision canfyddedig y cydweithrediad i’r Ysgol gysylltiedig a/neu i’r Brifysgol:


A yw aelod staff cyswllt wedi’i nodi yn yr Ysgol ar gyfer datblygu’r prosiect?


Dyddiad dechrau arfaethedig: 


Manylion mewnbwn neu adnoddau sydd eu hangen gan y Brifysgol:


Manylion y cynigwyr allweddol:

· yn y Brifysgol

· yn y Partner


A yw’r cynnig yn cydymffurfio â rheoliadau’r Brifysgol?


Strategaeth Ymadael: Os bydd y bartneriaeth yn dod i ben, sut bydd y myfyrwyr sydd wedi’u cofrestru â’r Brifysgol yn cael eu cynorthwyo i gwblhau eu hastudiaethau? Mae’r opsiynau’n cynnwys (i) y partner i ‘addysgu allan’, defnyddio staff y Brifysgol i gyflwyno modiwlau a darparu cymorth, cyflwyno a chefnogaeth dysgu hyblyg a gwasgaredig (FDL) neu drosglwyddo ar y campws neu i sefydliadau eraill.


Sylwer: Cyfrifoldeb y sefydliad sy’n ceisio cydweithio â’r Brifysgol yw datgelu unrhyw ffeithiau materol rydych yn ymwybodol ohonynt ynglŷn ag unrhyw faterion cyfreithiol neu faterion sy’n gysylltiedig â chyhoeddusrwydd a allai fod wedi codi yn y sefydliad.

Sail resymegol i gefnogi newidiadau i drefniadau cyflawni presennol*:

Dalier sylw* - dim ond yn ofynnol pan fyddwch yn cynnig cyflwyno rhaglen sy’n bodoli eisoes ar gampws newydd.
6. UNRHYW WYBODAETH BELLACH 
Argymhelliad ynghylch a ddylid bwrw ymlaen: DYLID/NA DDYLID      Ffurflen wedi’i chyflwyno gan

Dyddiad:


Llawlyfr Academaidd 2025/26 – Cyfrol 2 - 09.2 – Egwyddorion a Gweithdrefnau Darpariaeth Gydweithredol – addaswyd 28.06.13, 16.12.13, 14.05.14, 14.10.14, 10.03.15, 07.09.15, 07.07.16, 03.08.16, 13.01.17, 10.07.17, 28.02.18, 12.03.19, 08.04.19, 22.04.19, 02.07.19, 29.09.19, 18.06.20, 20.02.24, 17.04.24, 22.04.24, 19.07.24; addaswyd ddiwethaf 12.01.26

Atodiad

Enghraifft o gynllun busnes amlinellol ar gyfer partneriaeth TNE




	
	
	2019/20 
	2020/21 
	2022/23 

	Incwm
	
	
	
	

	Nifer y Myfyrwyr
	
	15
	25
	30

	Ffi Cyfnod Net (GBP£)
	
	1,200
	1,200
	1,200

	Cyfanswm incwm ffioedd (GBP£)
	
	18,000
	30,000
	36,000

	Gwariant
	
	
	
	

	Taliad i’r Ysgol
	20%
	3,600
	6,000
	7,200

	Taliad Ymgynghorol
	0.00%
	0
	0
	0

	Arholwyr Allanol
	
	
	
	1,200

	Aseswyr
	
	
	
	500

	Cymedrolwyr/Tiwtoriaid Cyswllt
	
	
	
	

	Hedfan
	
	1,200
	1,200
	1,200

	Teithio a chynhaliaeth
	
	700
	700
	700

	Arall
	
	300
	300
	300

	Cyfreithiol
	
	
	
	

	

Cyfanswm Incwm
	
	

18,000
	

30,000
	

36,000

	Cyfanswm Gwariant
	
	5,500
	7,900
	10,800

	Cyfraniad
	
	12,500
	22,100
	25,200

	Cyfraniad % gwerthiant
	
	69
	74
	70

	NODIADAU:
	
	
	
	



ATODIAD 2

Gweithdrefn ar gyfer paratoi deunyddiau hysbysebu a chyhoeddusrwydd ar gyfer partneriaid cydweithredol

Dylai unigolion sy’n gyfrifol am baratoi deunydd hysbysebu a chyhoeddusrwydd ddarllen y weithdrefn hon ar y cyd â’r isod:


· Ymrwymiad Prifysgol Metropolitan Caerdydd i Fyfyrwyr – Llawlyfr Gwybodaeth i’r Cyhoedd
https://www.cardiffmet.ac.uk/cy/cymorth/llawlyfr-myfyrwyr/

· Cod Ansawdd yr Asiantaeth Sicrhau Ansawdd a’r Cyngor a’r Canllawiau cysylltiedig ar ‘Partneriaethau’:

https://www.qaa.ac.uk/cy/y-cod-ansawdd/2018/cyngor-a-chyfarwyddyd/partneriaethau 

· Canllawiau Brand Prifysgol Metropolitan Caerdydd. Ar gael drwy Wasanaethau Creadigol Prifysgol Metropolitan Caerdydd (gweler isod am fanylion cyswllt).

· Canllawiau Prifysgol Metropolitan Caerdydd ar gyfer Darparu Gwybodaeth i Fyfyrwyr a Darpar Fyfyrwyr Partneriaid Cydweithredol (sy’n ymwneud â phrosbectysau, llawlyfrau rhaglenni, llawlyfrau modiwlau a deunyddiau sefydlu ac ar gael drwy’r Tîm Partneriaeth).

1. Diffiniadau

Mae deunydd marchnata/cyhoeddusrwydd yn cynnwys yr eitemau canlynol:

· Hysbysebion;
· Llyfrynnau corfforaethol gan gynnwys cofnodion prosbectws;
· Deunydd marchnata uniongyrchol;
· Posteri;
· Datganiadau i’r wasg;
· Llyfrynnau cynnyrch a thaflenni;
· Anfon taflenni drwy’r post;
· Marchnata drwy e-bost;
· Defnyddio Twitter, Facebook a chyfryngau cymdeithasol eraill;
· Gwefannau.

Mae ffotograffau o Brifysgol Metropolitan Caerdydd, copïau o logo Prifysgol Metropolitan Caerdydd a deunyddiau cyhoeddusrwydd eraill ar gael gan y Tîm Ymgysylltu Byd-eang. Bydd Prifysgol Metropolitan Caerdydd yn cadw perchnogaeth hawlfraint, nodau masnach ac unrhyw hawliau eiddo deallusol perthnasol eraill bob amser.

2. Sail resymegol

Mae angen i Brifysgol Metropolitan Caerdydd a’i phartneriaid hyrwyddo neges glir a chyson ynglŷn â’i rhaglenni a gynigir ar sail gydweithredol er mwyn sicrhau bod cynulleidfaoedd arfaethedig yn derbyn gwybodaeth gywir a phriodol am raglenni addysg uwch.
Dylai gwybodaeth o’r fath fod yn addas i’r diben, yn hygyrch ac yn ddibynadwy. Mae’r gweithdrefnau hyn yn cynghori ar gynhyrchu deunyddiau cyhoeddusrwydd, sy’n galluogi Prifysgol Metropolitan Caerdydd i oruchwylio’r negeseuon a gyfathrebir i bartneriaid, darpar fyfyrwyr a myfyrwyr presennol ac i gynulleidfaoedd allanol. Mae’r potensial o ddifrod sy’n deillio o gyhoeddusrwydd yn real iawn a bydd Prifysgol Metropolitan Caerdydd yn parhau i fod yn wyliadwrus iawn a chymryd camau lle bynnag y bo angen.

Nod y gweithdrefnau hyn yw sicrhau’r canlynol:
· Cynnal cysondeb deunyddiau marchnata a chyhoeddusrwydd sy’n defnyddio enw Prifysgol Metropolitan Caerdydd;
· Bod y neges a gyfathrebir yn gywir, yn gyson ac nad yw’n gwrth-ddweud ei hun;
· Bod delwedd gorfforaethol Prifysgol Metropolitan Caerdydd yn cael ei chynnal a’i diogelu;
· Bod deunyddiau marchnata a chyhoeddusrwydd ddim yn cyfaddawdu ond yn gwella delwedd Prifysgol Metropolitan Caerdydd;

Dylai pob deunydd cyhoeddusrwydd a hysbysebu sicrhau’r canlynol:
· bod y berthynas sefydliadol mewn cysylltiad â’r rhaglen yn gywir a bod unrhyw drefniadau ‘ychwanegol’/mynediad uwch/cydweddu lle nad rhaglen Met Caerdydd yw’r rhaglen lawn a gynigir yn gwbl glir. Gellir cael cyngor ar y geiriad gan y Brifysgol
· bod y corff dyfarnu a theitl y dyfarniad yn gywir;
· bod yr holl wybodaeth am y rhaglen yn adlewyrchiad cywir o’i chymeradwyaeth gan y Brifysgol;
· bod manylion dilyniant yn gywir;
· bod gwybodaeth gywir am ffioedd, llety a chyfleoedd dilyniant/trosglwyddo i Brifysgol Metropolitan Caerdydd wedi’i chynnwys;
· bod logo Prifysgol Metropolitan Caerdydd (lle y’i defnyddir) yn cydymffurfio â gofynion corfforaethol o ran delweddau 

Bod y Tîm Ymgysylltu Byd-eang yn gwneud gwiriadau yn erbyn yr uchod ac yn sicrhau’r canlynol hefyd:

· nad oes unrhyw gymariaethau amhriodol neu gamarweiniol â rhaglenni neu ddarparwyr eraill;
· nad oes unrhyw ddatganiadau difrïol am sefydliadau eraill;
· nad oes unrhyw ddatganiadau camarweiniol am y corff dyfarnu, cydnabyddiaeth o ddyfarniadau gan gyrff cyhoeddus neu gyrff awdurdodedig eraill;
· nad yw darpar fyfyrwyr yn cael eu camarwain o ran cydnabyddiaeth o’r dyfarniad gan gorff proffesiynol neu statudol;
· nad oes unrhyw ddatganiadau camarweiniol am ofynion mynediad, credyd am ddysgu blaenorol neu hyd yr amser y gallai fod ei angen i sicrhau dyfarniad.

Lle bo angen, gofynnir am gyngor gan Gymedrolwr (Cymedrolwyr)/Tiwtor (Tiwtoriaid) Cyswllt perthnasol y rhaglen er mwyn sicrhau bod unrhyw ddatganiadau ynghylch rhaglen gydweithredol neu sefydliad partner yn gywir. Bydd y Tîm Ymgysylltu Byd-eang yn cysylltu, lle bo angen, ag Uned Cyfathrebu, Marchnata a Recriwtio Myfyrwyr Prifysgol Metropolitan Caerdydd hefyd er mwyn sicrhau’r defnydd cywir o frand Prifysgol Metropolitan Caerdydd.

Gall sefydliadau sydd wedi cyflwyno rhaglen i’w hystyried gan Brifysgol Metropolitan Caerdydd hysbysebu’r radd fel ‘gradd sy’n yn amodol ar ddilysu/cymeradwyaeth derfynol’ yn unig gyda chymeradwyaeth gan Bennaeth Partneriaethau Prifysgol Metropolitan Caerdydd. Bydd angen cynnal y statws “yn amodol ar ddilysu/cymeradwyaeth derfynol” nes bod yr holl amodau dilysu wedi’u bodloni er boddhad y Panel. Rhaid i unrhyw gynigion derbyn i ddarpar fyfyrwyr ar sail yr hysbysebu hwn gael eu gwneud yn amodol, yn ddarostyngedig i’r radd gael ei chymeradwyo gan Brifysgol Metropolitan Caerdydd.

3. Gwasanaethau Creadigol a Chanllawiau Defnyddio Brand

I gael cymorth a chyngor wrth ddatblygu deunydd hyrwyddo, gallwch gysylltu ag adran Gwasanaethau Creadigol Prifysgol Metropolitan Caerdydd yn:

Gwasanaethau Creadigol
Cyfathrebu, Marchnata a Recriwtio Myfyrwyr (CMSR) Prifysgol Metropolitan Caerdydd
Rhodfa’r Gorllewin, Caerdydd
CF5 2SG

E-bost: creativeservices@cardiffmet.ac.uk Ffôn: 0044 29 2041 6044

4. Gweithdrefn ar gyfer Cymeradwyo Deunyddiau Marchnata/Cyhoeddusrwydd

Dylid anfon yr holl ddeunyddiau marchnata sy’n ymwneud â’r Brifysgol neu ei rhaglenni at y Tîm Ymgysylltu Byd-eang i’w hadolygu a’u cymeradwyo ar ran Prifysgol Metropolitan Caerdydd cyn eu cyhoeddi. Fel arall, gellir anfon deunyddiau ar ffurf copi caled i’r Adran Ymgysylltu Byd-eang yn y cyfeiriad canlynol:

Tîm Ymgysylltu Byd-eang Prifysgol Metropolitan Caerdydd 
Rhodfa’r Gorllewin
Caerdydd 
CF5 2SG

E-bost: partnerships@cardiffmet.ac.uk

Cofiwch ganiatáu pum diwrnod gwaith i’w cymeradwyo. Bydd gan Brifysgol Metropolitan Caerdydd ddisgresiwn llwyr o ran cynnwys unrhyw ddatganiadau, hysbysebion neu ddeunydd hyrwyddo arall sy’n cael eu paratoi gan y Sefydliad i’w cyhoeddi at ddibenion denu’r ymgeiswyr i’r rhaglen gydweithredol.

Bydd y Tîm Ymgysylltu Byd-eang yn cadw cofnod o ddeunyddiau marchnata.

5. Monitro

Mae’r Tîm Ymgysylltu Byd-eang yn mynd ati’n rheolaidd (bob 2 fis) i wirio gwefannau partneriaid cydweithredol i adolygu’r cynnwys. Os canfyddir bod unrhyw ddeunydd yn gamarweiniol neu’n anghywir, bydd yn ofynnol i bartneriaid ddiwygio’r wefan neu wefannau ar unwaith.

Bydd yn ofynnol i bob sefydliad gwblhau pro forma a ddosberthir yn flynyddol gan y Tîm Ymgysylltu Byd-eang yn cadarnhau cydymffurfiaeth â’r gweithdrefnau hyn.

6. Diffyg cydymffurfio a Chosbau

Mae cytundeb y Brifysgol gyda’i phartneriaid yn nodi:

“Ni chaniateir defnyddio unrhyw gyfathrebiadau, cyhoeddusrwydd a deunyddiau eraill sy’n cyfeirio at unrhyw deitl neu achrediad y Brifysgol neu a gymeradwyir gan y Brifysgol heb ganiatâd y Brifysgol.’’

‘‘Bydd yr holl ddeunydd cyhoeddusrwydd hysbysebu sy’n ymwneud â Rhaglenni yn cael ei gyflwyno i’r Brifysgol i’w gymeradwyo.’’

“Byddwch chi (Y partner) yn sicrhau na fydd yr holl gyfathrebiadau, cyhoeddusrwydd a deunyddiau eraill sy’n cyfeirio at unrhyw deitl neu achrediad y Brifysgol neu a gymeradwyir gan y Brifysgol neu sydd fel arall yn cyfeirio at y Brifysgol yn cael eu defnyddio heb ganiatâd penodol y Brifysgol ymlaen llaw, ac ni fydd caniatâd o’r fath yn cael ei wrthod yn afresymol.”

“Yn unol â gofynion 3.1(iv) bydd Prifysgol Metropolitan Caerdydd, drwy’r Pennaeth Partneriaethau, yn derbyn gan y Sefydliad Cydweithredol i’w ystyried, ffurf unrhyw ddeunydd hysbysebu neu gyhoeddusrwydd a gynhyrchir sy’n berthnasol i’r Rhaglenni. Lle nad yw cymeradwyaeth yn cael ei rhoi, rhoddir argymhellion ynghylch yr hyn sydd angen ei wneud i gael cymeradwyaeth.”

‘‘Yn unol â gofynion 4.1(iii) bydd y Sefydliad Cydweithredol yn cyflwyno i Bennaeth Partneriaethau Prifysgol Metropolitan Caerdydd unrhyw ddeunydd hysbysebu/cyhoeddusrwydd a’r holl ddeunydd o’r fath i’w gymeradwyo cyn iddo gael ei ddefnyddio ac wedi hynny yn gwneud unrhyw newidiadau fel y’i hysbyswyd gan y Pennaeth Partneriaethau.’’

Bydd unrhyw faterion sy’n ymwneud â diffyg cydymffurfio â’r broses uchod yn cael eu cyfeirio gan y Pennaeth Partneriaethau at y Dirprwy Is-Ganghellor Ymgysylltu Busnes, Byd-eang a Dinesig i’w hystyried. Mae Prifysgol Metropolitan Caerdydd yn cadw’r hawl i gymryd camau yn erbyn sefydliadau sy’n methu â chadw at y gweithdrefnau hyn. Gallai hyn amrywio o atal yr hawl i ddefnyddio enw Prifysgol Metropolitan Caerdydd mewn hysbysebion ac, yn y pen draw, i’r posibilrwydd o dynnu’n ôl cymeradwyaeth i gynnig rhaglenni’r Brifysgol. Bydd adroddiad blynyddol ar faterion cyhoeddusrwydd yn cael ei gyflwyno i’r Dirprwy Is-Ganghellor Ymgysylltu Busnes, Byd-eang a Dinesig. 

ATODIAD 3 

Crynodeb o Gyfrifoldebau Prifysgol Metropolitan Caerdydd a Phartneriaid

Mae’r tabl canlynol yn amlinellu rolau a chyfrifoldebau’r Brifysgol a’r Partner. Nodir y gallai fod angen rhai diwygiadau gweithredol yn dibynnu ar natur y rhaglen. Bydd y rhain yn cael eu cytuno gyda’r Ysgol berthnasol.

Gweithgaredd                                                                                            Parti Cyfrifol

	Derbyn a Recriwtio


	· Ymgymryd â gweithgareddau marchnata lleol


	Partner

	· Darparu canllawiau Met Caerdydd ar gyfer deunyddiau marchnata


	Y Brifysgol

	· Datblygu testun deunyddiau marchnata yn unol â chanllawiau Met Caerdydd


	Partner

	· Cynhyrchu ac ariannu deunyddiau marchnata lleol
	

	Partner

	· Cymeradwyo deunyddiau cyhoeddusrwydd


	Y Brifysgol

	· Darparu dogfennaeth a chanllawiau derbyn Met Caerdydd


	Y Brifysgol

	· Cydlynu gweithgareddau derbyn lleol a chyflwyno ceisiadau i Met Caerdydd


	Partner

	· Ystyried ceisiadau


	Y Brifysgol

	· Cyfathrebu penderfyniadau derbyn i ymgeiswyr
	
	Partner


	

	Cofrestru Myfyrwyr  



	· Casglu ffioedd myfyrwyr


	Partner

	· Darparu canllawiau cofrestru Met Caerdydd


	Y Brifysgol

	· Cyflwyno ffurflenni cofrestru, APL a dewis modiwlau i Met Caerdydd


	Partner

	· Darparu cardiau adnabod digidol i fyfyrwyr


	Y Brifysgol

	· Rhoi manylion mewngofnodi i fyfyrwyr ar gyfer llyfrgell electronig Met Caerdydd


	Y Brifysgol

	· Creu a chynnal cofnodion myfyrwyr cywir


	Partner/ Y Brifysgol



	Sefydlu Myfyrwyr


	· Darparu llawlyfr myfyrwyr


	Y Brifysgol

	· Darparu canllawiau Met Caerdydd ar lawlyfrau rhaglenni, llawlyfrau lleoliadau a sefydlu


	Y Brifysgol

	· Darparu llawlyfrau enghreifftiol o fodiwlau


	Y Brifysgol

	· Datblygu llawlyfrau rhaglenni, modiwlau a lleoliadau yn unol â chanllawiau Met Caerdydd


	Partner

	· Cymeradwyo llawlyfrau rhaglenni, modiwlau a lleoliadau


	Y Brifysgol

	· Trefnu rhaglen sefydlu myfyrwyr yn unol â chanllawiau Met Caerdydd


	Partner


	

	Adnoddau


	· Darparu adnoddau dysgu ac addysgu fel ystafelloedd, cyfleusterau TG, mynediad at feddalwedd briodol ac adnoddau dysgu eraill fel y cytunwyd arnynt wrth ddilysu


	Partner

	· Darparu adnoddau myfyrwyr ar-lein


	Y Brifysgol

	· Darparu safleoedd Moodle ar gyfer staff partner


	Y Brifysgol

	· Darparu deunyddiau cymorth addysgu ar gyfer staff partner


	Y Brifysgol/Partner

	· Darparu Llawlyfr ar Ddarpariaeth Gydweithredol yn flynyddol i bartneriaid

	Y Brifysgol




	Cyflwyno Rhaglenni a Chymorth i Fyfyrwyr



	· Cyflwyno’r rhaglen
	

	Partner

	· Cymorth bugeiliol a threfnu tiwtorialau personol


	Partner

	· Sicrhau iechyd a diogelwch myfyrwyr a sicrhau bod yswiriant atebolrwydd priodol ar waith


	Partner




	Asesu



	· Drafftio calendr academaidd a’i gyflwyno i Met Caerdydd


	Partner

	· Cyflwyno calendrau academaidd i’r Cymedrolwr/Tiwtor Cyswllt i’w cymeradwyo

	Y Brifysgol

	· Drafftio asesiadau a phenderfynu ar feini prawf marcio


	Partner

	· Cyflwyno asesiadau drafft i Met Caerdydd o fewn amserlenni y cytunwyd arnynt


	Partner

	· Cyflwyno asesiadau drafft i’r Cymedrolwr/Tiwtor Cyswllt a’r Arholwr Allanol i’w cymeradwyo


	Y Brifysgol

	· Adolygu asesiadau drafft cyn eu cyflwyno i’r Arholwr Allanol


	Y Brifysgol

	· Trefnu a goruchwylio arholiadau yn unol â rheoliadau Met Caerdydd


	Partner

	· Cydlynu’r gwaith o gyflwyno gwaith cwrs a thraethodau hir


	Partner

	· Marcio asesiadau a darparu adborth ar berfformiad myfyrwyr


	Partner

	· Amgylchiadau Lliniarol

	Partner

	· Penodi Arholwr (Arholwyr) Allanol


	Y Brifysgol

	· Cyfathrebu ag Arholwr (Arholwyr) Allanol


	Y Brifysgol

	· Cyfathrebu canlyniadau asesiadau i fyfyrwyr


	Partner

	· Coladu canlyniadau arholiadau ar gyfer y Bwrdd Arholi


	Partner/ Y Brifysgol

	· Pennu dyddiadau ar gyfer cadeirio a chofnodi Byrddau Arholi


	Y Brifysgol

	· Cynhyrchu tystysgrifau a thrawsgrifiadau

	Y Brifysgol




	Rheoli Rhaglenni


	· Penodi Cyfarwyddwr Rhaglen


	Partner

	· Gweithredu fel pwynt cyswllt i fyfyrwyr mewn perthynas â gweinyddu’r rhaglen o ddydd i ddydd


	Partner

	· Cadw at fframweithiau Academaidd Met Caerdydd fel yr amlinellir yn y llawlyfr academaidd	


	Partner


	

	Sicrhau Ansawdd


	· Cydymffurfio â gweithdrefnau sicrhau ansawdd Prifysgol Metropolitan Caerdydd gan gynnwys:
-  trefnu pwyllgorau rhaglenni, 
-  pwyllgorau cyswllt myfyrwyr-staff, 
-  cynnal gwerthusiadau myfyrwyr,
 - cynhyrchu adroddiad blynyddol y Cynllun Gwella 
               Rhaglenni, a
 - chyfrannu at weithgareddau adolygu


	Partner

	· Cydlynu’r gwaith o gynhyrchu dogfennaeth sy’n ymwneud ag adolygu a sicrhau ansawdd parhaus


	Partner

	· Cyflwyno adroddiadau Cymedrolwr/Tiwtor Cyswllt


	Y Brifysgol

	· Coladu a dosbarthu adroddiadau Cymedrolwyr/Tiwtoriaid Cyswllt


	Y Brifysgol

	· Adolygiad o adroddiadau Cymedrolwyr/Tiwtoriaid Cyswllt 


	Y Brifysgol

	· Coladu a dosbarthu adroddiadau Arholwyr Allanol


	Y Brifysgol

	· Ymateb i adroddiadau’r Arholwr Allanol


	Partner

	· Adolygiad o adroddiadau ac ymatebion Arholwyr Allanol


	Y Brifysgol




	Cymorth a Datblygiad Staff



	· Cyfrifoldeb am ddatblygiad staff lleol 


	Partner/ Y Brifysgol

	· Penodi Cymedrolwr/Tiwtor Cyswllt


	Y Brifysgol

	· Cefnogi datblygiad staff lleol mewn perthynas â strategaethau dysgu, addysgu ac asesu Met Caerdydd a gofynion sicrhau ansawdd


	Y Brifysgol/Partner

	· Darparu mynediad at adnoddau datblygu staff Prifysgol Metropolitan Caerdydd ar-lein


	Y Brifysgol

	· Trefnu digwyddiad blynyddol ar gyfer hyfforddi partneriaid


	Y Brifysgol




	Ymweliadau



	· Trefnu ymweliadau Prifysgol perthnasol â’r Sefydliad Cydweithredol (gan gynnwys ymweliadau Tiwtor Cyswllt / Cymedrolwr / Arholwr Allanol)


	Y Brifysgol/Partner




	Cyllid



	· Casglu ffioedd myfyrwyr


	Partner

	· Anfon y rhestrau dosbarth terfynol cymeradwy ar gyfer anfonebu i Met Caerdydd fel yr amlinellir yn Atodlen Darpariaeth Ariannol y Cytundeb (Atodlen 3)

	Partner

	· Talu swm y cytunwyd arno i Met Caerdydd fel yr amlinellir yn Atodlen Darpariaeth Ariannol y Cytundeb (Atodlen 3)


	Partner


	

	Cydweddu



	· Cyflwyno adroddiad cydweddu blynyddol (lle bo’n briodol) 


	Partner

	· Cymeradwyo adroddiad cydweddu blynyddol (lle bo’n briodol)


	Y Brifysgol




	Graddio 



	· Cynhyrchu trawsgrifiad a thystysgrif


	Y Brifysgol

	· Trefnu a darparu adnoddau ar gyfer digwyddiad graddio yng Nghaerdydd


	Y Brifysgol

	· Trefnu a darparu adnoddau ar gyfer digwyddiad graddio lleol 


	Partner




	Apeliadau, Cwynion ac Arferion Annheg



	· Ystyried Apeliadau Academaidd


	Y Brifysgol

	· Sicrhau bod y weithdrefn gwyno yn weladwy ac yn hygyrch ar y wefan

	Partner

	· Ystyried cwynion myfyrwyr


	Partner/ Y Brifysgol

	· Ystyried achosion Camymddwyn Academaidd
 

	Y Brifysgol

	· Ystyried Disgyblaeth/Ymddygiad Myfyrwyr

	Partner

